

**ГОДИШЊИ ПРОГРАМ РАДА**

**АГЕНЦИЈЕ ЗА ПРИВРЕДНЕ РЕГИСТРЕ**

**ЗА 2018. ГОДИНУ**

Фебруар 2018. године

Садржај**:**

[I УВОД 3](#_Toc500938308)

[ПРАВНИ ОСНОВ УСПОСТАВЉАЊА ПРИОРИТЕТНИХ АКТИВНОСТИ АГЕНЦИЈЕ 4](#_Toc500938309)

[Регионални портал привредних регистара 6](#_Toc500938310)

[Систем електронских грађевинских дозвола 7](#_Toc500938311)

[Електронско покретање пословања 8](#_Toc500938312)

[Пословно информациони модел Агенције 9](#_Toc500938313)

[КЉУЧНИ РИЗИЦИ У ОСТВАРЕЊУ ПОСЛОВНИХ ФУНКЦИЈА АГЕНЦИЈЕ 10](#_Toc500938314)

[ОРГАНИЗАЦИЈА И РЕСУРСИ АГЕНЦИЈЕ - ПРОФИЛ 13](#_Toc500938315)

[II ПЛАН ПОСЛОВНИХ АКТИВНОСТИ 15](#_Toc500938316)

[1. Регистар привредних субјеката 15](#_Toc500938317)

[2. Регистар медија 17](#_Toc500938318)

[3. Регистар Туризма - Евиденције туризма 17](#_Toc500938319)

[4. Централна евиденција привремених ограничења права лица регистрованих у Агенцији за привредне регистре 18](#_Toc500938320)

[5. Регистар понуђача 18](#_Toc500938321)

[6. Регистар стечајних маса 18](#_Toc500938322)

[7. Регистар финансијских извештаја 18](#_Toc500938323)

[8. Регистар заложног права на покретним стварима и правима 23](#_Toc500938324)

[9. Регистар финансијског лизинга 23](#_Toc500938325)

[10. Регистар судских забрана 24](#_Toc500938326)

[11. Регистар факторинга 24](#_Toc500938327)

[12. Регистар уговора о финансирању пољопривредне производње 25](#_Toc500938328)

[13. Централна евиденција обједињених процедура 25](#_Toc500938329)

[14. Регистар удружења и Регистар страних удружења 27](#_Toc500938330)

[15. Регистар задужбина и фондација и Регистар представништава страних задужбина и фондација 28](#_Toc500938331)

[16. Регистар удружења, друштава и савеза у области спорта 29](#_Toc500938332)

[17. Регистар привредних комора и представништава страних привредних комора 30](#_Toc500938333)

[18. Регистар мера и подстицаја регионалног развоја 32](#_Toc500938334)

[19. Заједнички послови 36](#_Toc500938335)

[19.1 Архива 36](#_Toc500938350)

[19.2 Скенирање 39](#_Toc500938351)

[19.3 Експедиција 39](#_Toc500938352)

[19.4 Инфо центар 39](#_Toc500938353)

[19.5 Одељење за испоруке података 39](#_Toc500938354)

[III. ОДНОСИ СА ЈАВНОШЋУ 43](#_Toc500938355)

[IV. МЕЂУНАРОДНА САРАДЊА 45](#_Toc500938356)

[V. РАЗВОЈ И ИНФОРМАЦИОНЕ ТЕХНОЛОГИЈЕ 48](#_Toc500938357)

[VI. ЉУДСКИ РЕСУРСИ АГЕНЦИЈЕ (ПЛАН КАДРОВА) 55](#_Toc500938358)

[VII. ПЛАН НАБАВКИ 58](#_Toc500938359)

[VIII. ЕКОНОМСКО ФИНАНСИЈСКА ФУНКЦИЈА АГЕНЦИЈЕ 58](#_Toc500938360)

[IX. ОД ВИЗИЈЕ ДО РЕАЛИЗАЦИЈЕ 59](#_Toc500938361)

**ГОДИШЊИ ПРОГРАМ РАДА**

**АГЕНЦИЈЕ ЗА ПРИВРЕДНЕ РЕГИСТРЕ**

**ЗА 2018. ГОДИНУ**

# I УВОД

Агенција за привредне регистре (у даљем тексту: Агенција) у 2018. години приступиће реализацији следећих приоритетних активности садржаних у више од 20 докумената које је утврдила Влада Србије међу којима су кључне:

|  |  |
| --- | --- |
| **1** | Агенција ће као главни носилац, успоставити информациони Портал регионалног повезивања привредних регистара, предвиђен Закључком Владе 05 Број: 48-10020/2015 од 19. септембра 2015. године којим је усвојен Нацрт Меморандума о разумевању између Владе Србије и Европске банке за обнову и развој (ЕБРД) у вези са сарадњом у подршци инвестиционој клими. На основу Споразума о додели бесповратних финансијских средстава (гранту) закљученом између ЕБРД и Агенције, 5. септембра 2017. године, започете су активности на иницијалном повезивању привредних регистара Србије и Македоније са активним учешћем и припремом за даље повезивање регистара: Словеније, Хрватске, БиХ (Бања Лука и Сарајево), Албаније, Црне Горе, Румуније. |
|  |  |
| **2** | Након напретка Србије у Извештају Светске банке „Doing business 2018” на 10. позицију у свету по критеријуму издавања грађевинских дозвола Агенција ће, у сарадњи са Министарством грађевинарства, саобраћаја и инфраструктуре, и током 2018. године наставити рад на унапређењу и развоју информационог система Е-грађевинских дозвола путем ***Платформе за Централну евиденцију обједињених процедура издавања грађевинских дозвола*** у циљу довођења свих функционалности на још виши ниво. |
|  |  |
| **3** | Рад на *унапређењу рејтинга Србије на ранг листи Doing Business Светске Банке* дефинисан кроз Заједничку радну групу Владе чији је Агенција саставни део, показао је своју изузетну оправданост. Значајан резултат у виду напретка Србије по индикатору ***покретања пословања*** од додатних 15 позиција у Извештају Светске банке „Doing business 2018” довео је Србију на 32. позицију у свету. Наставак активности у 2018. години представљаће даље поједностављење процедура оснивања привредних субјеката успостављањем електронске регистрације привредних субјеката за који је иницијална финансијска подршка обезбеђена Споразумом између Министарства привреде и Канцеларије УН у Београду. |
|  |  |
| **4** | Снажна динамика развоја и успостављања потпуно електронских регистара намеће потребу ургентног успостављања резервног „дата центра“ који Агенција планира у објекту своје архиве у Раковици која би, поред папирног архива обухватала и електронско архивирање регистарске грађе. Завршетак овог пројекта оцењен је као приоритет и од стране Државне ревизорске институције током обављања ревизије пословања Агенције током 2017. године. |
|  |  |
| **5** | Пословно-информациони модел организације Агенције у досадашњем развоју показао је завидан капацитет у успостављању нових регистара, евиденција и портала. Са успостављањем Регистра здравствених установа током 2018. године број ресорно надлежних Министарстава за регистре из надлежности Агенције достигао је 10 (десет) и то су: привреда, грађевинарство, пољопривреда, финансије, култура, спорт, здравство, државна управа, туризам и регионални развој. Пословно информациони систем Агенције кроз процесе кроје спроводи директно је постао међузавистан са процесима како из делокруга наведених министарстава тако и са целокупним привредним гранама у земљи као што су: привредни субјекти кроз призму пореског и платног система у земљи, финансијско извештавање и укупан финансијски систем као и сектор грађевинарства, док ће са регионалним Порталом привредних регистара пословни процеси Агенције бити повезани и међузависни и са пословним процесима званичних регистара 8 (осам) земаља у блиском окружењу. |

## ПРАВНИ ОСНОВ УСПОСТАВЉАЊА ПРИОРИТЕТНИХ АКТИВНОСТИ АГЕНЦИЈЕ

Програмске активности Агенције у 2018. и наредним годинама предвиђају следећи документи који нормирају стратешке циљеве Владе и успостављају обавезе Агенције:

1. Закључак Владе о усвајању Програма за унапређење позиције Републике Србије на ранг листи Светске Банке о условима пословања – Doing business за период 2017-2018. године са Акционим планом 05 Број: 48-12747/2016-1 од 13. јануара 2017. године.
2. Закључак Владе 05 број 4-13689/2015 (Сл. гласник РС бр. 110/15) са пратећим Национални програмом за сузбијање сиве економије.
3. Одлука о образовању координационог тела за сузбијање сиве економије и заједничке групе за унапређење позиције Републике Србије на листи Светске Банке Doing business („Сл. гласник РС”, бр. 5/17, 80/17, 83/17) у примени од 23.09.2017.
4. Закључак Владе 05 Број: 350-8885/2014-2 од 26. марта 2015. године, којим су започете активности на успостављању електронског система издавања грађевинских дозвола уз усвајање пратећег Акционог плана.
5. Уговор о пружању услуга *Пројектовање, развој и тестирање софтверске апликације за подршку поступку спровођења обједињене процедуре за издавање грађевинских дозвола, E-Permit, обука кључних корисника (тренера) и пружање услуга одржавања Агенцији за привредне регистре (АПР)* закључен дана 3. јула 2015. године између Националне Алијансе за локални економски развој (НАЛЕД) и изабраног произвођача софтвера, са првим анексом од 31. децембра 2015. године и другим анексом од 1. марта 2016. године којим је уговорена израда софтвера за потребе спровођења обједињене процедуре..
6. Меморандум о разумевању закључен 13. априла 2016. године, између Владе, Агенције, Националне алијансе за локални економски развој (НАЛЕД) и Отвореног регионалног фонда за унапређење општинских услуга (ГИЗ), којим су стране потписнице дефинисале кораке у преносу права својине над софтверском апликацијом за подршку у поступку спровођења обједињене процедуре, а у складу са чланом 2. Меморандума, Агенција преузела обавезу, да на основу акта Владе којим јој се Софтвер и пратећа документације преноси на коришћење, Софтвер евидентира у пословним књигама као повећање државног капитала, и да сходно томе одржава систем, ангажује неопходан број људских ресурса, обезбеди хардвер, унапређује систем, пружа техничку подршку општинама, покрајини и министарству, одржава веб страницу за све време постојања система за електронско издавање грађевинских дозвола.
7. У оквиру пројекта *Унапређење земљишне администрације у Србији,* који се финансира из средстава по Споразуму о зајму између Републике Србије и Међународне банке за обнову и развој, од 17. априла 2015. године (ратификован од стране Скупштине Републике Србије на заседању одржаном 24. јуна исте године и објављен у „Сл. гласнику РС” – Међународни уговори, бр. 13-15 од 26.6.2015. године), део средстава је планиран за подршку имплементацији система за електронско издавање грађевинских дозвола (позиција Б6).
8. Анализа Светске Банке о потреби унапређења система издавања е-грађевинских дозвола, септембар 2017. године – „Technical Specification for the e-Permitting IT System Upgrade” којом се прецизира број функционалних захтева које треба решити у информационом систему са проценом потребних ресурса и финансијских средстава током 2018. и 2019. године;
9. Споразум о сарадњи између Владе Републике Србије и Владе Републике Македоније у оквиру процеса приступања Европској унији („Службени гласник РС-Међународни уговори”, број 7/13). У оквиру економске и трговинске сарадње предвиђене овим споразумом, између осталог, предвиђена је и интероперабилност органа надлежних за регистрацију привредних друштава Републике Србије и Републике Македоније, који имају за циљ размену финансијских и пословних информација о компанијама (члан 4. став 2. тачка 4. овог Споразума)
10. Закључком Владе 05 Број: 48-10020/2015 од 19. септембра 2015. године, усвojeн je Нацрт меморандума о разумевању између Владе Републике Србије и Европске банке за обнову и развој у вези са сарадњом у подршци инвестиционој клими и иницијативи за управљање за Србију,
11. Меморандумом закљученим септембра 23. септембра 2015. године је предвиђено да ће се Европска банка за обнову и развој, између осталог, нарочито залагати да јача транспарентност подржавајући Агенцију за привредне регистре да оснује регионални портал регистара у региону Западног Балкана.
12. Уговором о додели бесповратних финансијских средстава - гранта за Развој Регионалног ИТ портала привредних регистара Западног Балкана, закљученим 5. септембра 2017. године између Агенције за привредне регистре и Европске банке за обнову и развој утврђено је да је Агенција имплементарни партнер како у име Републике Србије тако и у име привредних регистара региона: најпре Македоније а потом и Словеније, Републике Српске, Хрватске, Албаније и др.
13. Закључак Владе 05 Број: 351-1249/2012-1 од 23. фебруара 2012. године,
14. Закључак Владе 05 Број: 351- 1919/2012-1 од 16. марта 2012. године,
15. Закључак Владе 05 Број: 464-10483/2014 од 13. септембра 2014. године. Агенцији је, као носиоцу инвеститорских права у име Републике Србије, додељен на коришћење, за потребе чувања и рада са архивском и документарном грађом, други део старе зграде ФОН-а површине 923 м2. Овај део зграде је по оцени Владе запуштен, па је током 2015. и 2016. године започето предузимање потребних мера заштите од даљег пропадања, нарочито на санирању целокупног темеља и кровне конструкције тог дела објекта, који је почео да угрожава и реконструисани део зграде Архивa Агенције. Наведеним Закључцима је опредељено да је Агенција инвеститор који поступа у име и за рачун Републике Србије (Решење о одобрењу радова IX-20 бр. 351.41-283/2015 од 22.12.2015. године). Вредност предрачуна преосталих радова на другом делу објекта бившег „ФОН”-а у Раковици износи 135,0 мил. динара. Објекат је намењен да поред централног архива Агенције омогући успостављање е-архива, дата центра који ће имати својство резервног система подршке ИКТ инфраструктури Агенције (хардвер). Наведене активности је потребно хитно предузети у 2018. и 2019. години,
16. Пројекат Е – регистрација оснивања предузетника, са почетком примене 1. јануара 2018. године, а за привредна друштва након одговарајућих измена нормативног оквира, број пројекта 00103453, иницијално финансиран од УНДП, имплементациони партнер: Министарство привреде, циљ: проширење модела на е-регистрације промена и регистрација у осталим статусним регистрима Агенције. Наведена активност у складу је и са изменама и допунама Закона о привредним друштвима којим је радна група констатовала потребу за ангажовањем финансијских средстава Агенције,
17. Акциони план за спровођење програма Владе по Закључку 05 Број: 021-10807/2017-2 од 9. новембра 2017. и План активности за унапређење регистра просторних јединица и адресног регистра за успоставу интероперабилности са другим регистрима – Координационо тело Владе Србије за унапређење адресног регистра који предвиђа успостављање система интероперабилности Агенције, МУП-а, Републичког геодетског завода током 2018. године,
18. У оквиру Пројекта техничке помоћи Републици Србији у реформи корпоративног финансијског извештавања, који заједнички имплементирају Министарство финансија и Светска банка од марта 2016. године, а који финансира Влада Швајцарске путем донације, идентификована је потреба за даљим унапређењем Закона о рачуноводству и Закона о ревизији (и свих повезаних подзаконских аката) и њиховим усклађивањем са правним тековинама ЕУ (не пре краја 2018. године). Уговор којим је званично започео овај Пројекат потписан је између Министарства финансија и Консултанта (конзорцијум Универзитет Сингидунум - Информативно пословни центар) 22. септембра 2017. године. С обзиром да је Агенција за привредне регистре препозната као значајан чинилац у даљем процесу унапређења постојеће регулативе (пре свега у делу који се односи на Закон о рачуноводству и релевантна подзаконска акта) од стране Консултанта је предложено да се у току новембра 2017. године одржи састанак са представницима Агенције (у чијој надлежности се налази Регистар финансијских извештаја) у циљу упознавања са планом рада Консултанта као и размене искуства у примени актуелне регулативе и предлозима за измену исте,
19. У погледу чувања и поступања са документацијом и архивског грађом, о којој се Агенција по Закону самостално стара, директива Европске уније **Directive 2009/101/EC** (*Official Journal L 258 , 01/10/2009 P. 0011 - 0019),*прописује обавезу да се документација чува у спису или унесе у регистар, а да предмет уноса у регистар (документ који садржи податак који је био предмет регистрације), мора у сваком случају бити у спису (папирном облику). Такође, прописује и да копије свих докумената морају бити доступне на захтев странке у папирном или електронском облику, како странка захтева, у року не краћем од десет година,
20. **Директивом 2012/17/ЕУ *(Директива Европског парламента и Савета о интерконекцији централних, трговинских и привредних регистара)*,** која је усвојена 13. јуна 2012. године и ступила на снагу 6. јула 2012. године и започела је са имплементацијом на нивоу ЕУ, јула 2017. године. Директива предвиђа успостављање *Система за интерконекцију, тј. умрежавање информационих система привредних регистара[[1]](#footnote-2)* путем тзв. *„Европске централне платформе”*, која ће служити као тачка европског електронског приступа подацима о регистрованим привредним субјектима. Европска комисија треба да донесе акте о спровођењу Директиве, а систем би требало да функционише са циљем:
* побољшања приступа ажурним и поузданим подацима о регистрованим привредним субјектима на нивоу целе ЕУ и преноса таквих података појединачним корисницима на стандардизован начин, посредством идентичног садржаја и интероперабилних технологија и успостављања јасних канала комуникације међу регистрима у прекограничним поступцима, тј. унапређења прекограничног приступа пословним информацијама. С обзиром на Члан 28. Директиве *(„Пожељно је да треће земље буду у стању да се у будућности укључе у систем интерконекције регистара.*”*),* и државе које нису чланице ЕУ би требало да обезбеде интероперабилност својих централних, трговинских и привредних регистара са „Европском централном платформом”. Сходно томе, Агенција наставља да интензивно прати смерница Европске комисије и Савета у вези са ***захтевом за усклађивањем и неопходном адаптацијом националних система***, како би правовремено развила одговарајуће интерфејсе за повезивање електронских база регистара које води са „Европском централном платформом”,
1. Споразум о преузимању података путем веб сервиса бр. 08-3-73-1/17 од 31.08.2017. године и Протокол о сарадњи закључен између Агенције за привредне регистре и Министарства правде бр. 08-3-73/17 од 31.08.2017. године.

## Регионални портал привредних регистара

Почетни кораци у реализацији идеје регионалног повезивања привредних регистара иницирани су 2013. године **Споразумом о сарадњи између Владе Републике Србије и Владе Републике Македоније у оквиру процеса приступања Европској Унији („Сл. гласник РС”, бр. 7/2013**). Предмет овог Споразума, у члану 4. став 2. тачка 4. је **успостављање интероперабилности привредних регистара две земље.**

Агенција је у сарадњи са Владом Републике Србије обезбедила подршку Европске банке за обнову и развој (ЕБРД) а потписом Меморандума од стране Председника Владе и Председника ЕБРД, септембра 2015. године ова иницијатива започела је званично да се остварује.

Почетни кораци на успостављању Портала креирани су кроз **повезивање привредних регистара Македоније и Србије** имајући у виду њихов институционални капацитет који је високо вреднован и у ширим међународним оквирима. Меморандум о сарадњи Централног регистра Републике Македоније **(ЦРРМ)** и АПР закључен је 7. децембра 2015. године након чега се приступило даљој разради иницијативе у сарадњи са ЕБРД. Резултат разраде ове иницијативе конкретизован је и кроз Споразум о сарадњи на пројекту регионалне платформе података од 10. октобра 2016. године између ЦРРМ и АПР – уз супервизију ЕБРД.

У међувремену, ЕБРД је са АПР и ЦРРМ презентовала иницијални модел будућег Портала регионалних привредних регистара на конференцији у Кардифу, маја 2016. године пред 280 делегата из 71 земље ( <http://www.cardiff2016.wales/presentations.shtml> ). У вези са наведеним је већ 22. јуна 2016. године Република **Словенија** преко Агенције за јавноправне евиденције (**АЈПЕС**) приступила потписивању Меморандума са АПР око придруживања овом Порталу. Такође, 16. новембра 2016. године, Република **Хрватска** је преко Финансијске агенције (**ФИНА**) упутила Писмо о намерама за придруживање наведеном пројекту. На састанку са ЕБРД, одржаном на конференцији у Кадифу, представници Румуније такође су изразили жељу за прикључењем Пројекту.

Будући модел портала регионалних привредних регистара, ЕБРД и Агенција представиле су и на међународној конференцији привредних регистара у Вилниусу, Литванија, јуна 2017. године <http://www.ecrforum.org/conference/2017-lithuania/>.

Међународни тендер за избор ИТ компаније која би реализовала информационо решење наведеног Портала окончан је и Уговор о додели бесповратних финансијских средстава (грант) између ЕБРД и Агенције закључен је 5. септембра 2017. године. Агенција и ЦРРМ путем заједничких стручних тимова започеле су интензиван рад на успостављању сетова података и сервиса чије се јавно презентовање очекује у првој половини 2018. године.

Висок интерес регистара у региону манифестовао се кроз више регионалних састанака одржаваних на маргинама конференција европских регистара: Кардиф 2016, Вилниус 2017, Рим 2017 0а 14. и 15. децембра 2017. године у Београду одржана је и презентација тестне верзије Портала.

Активно учешће и подршку успостављању Регионалног портала привредних регистара пружили су и у перспективи биће његов саставни део званични регистри следећих земаља: **Србије** и **Македоније** (иницијално), **Словеније, Хрватске, Румуније, БиХ (и Сарајево и Бања Лука), Албаније и Црне Горе**.

Значајна пажња у току реализације овог пројекта биће посвећена анализи могућности успостављања организационог облика који ће се старати о Порталу, о чему ће током 2018. године бити неопходно постићи сагласност са регистрима региона, Владом Републике Србије и ЕБРД.

## Систем електронских грађевинских дозвола

Систем потпуно електронског вођења процедура успостављен у 2016. години креирао је, у пуном смислу те речи, „интернет администрацију” и показао начин да се висок административни капацитет уз јасну политичку вољу може имплементирати у пракси и донети изузетан резултат у домаћим и међународним оквирима.

Овај пословно-информациони систем подразумева да 7.200 службеника и овлашћених лица у преко 1200 институција и ималаца јавних овлашћења, спровео је већ у првој, 2016. години законом утврђених 60.000 електронских процедура..

Подаци са децембром 2017. године показују да ће овај информациони систем обрадити до краја године преко 150.000 електронских процедура – што представља повећање у другој години од 50% у односу на претходну годину.

Прецизније, за само 18 месеци рада систем је архивирао 2.199.682 документа (пројектна и друга документација која је поднета у поступку обједињене процедуре) чија величина достиже 5 терабајта. Овоме треба додати и 2 терабајта података који су до сада похрањени у бази ЦЕОП.

Све чешће бележење инцидентних ситуација у смислу прекида или успоравања система услед преоптерећености захтева хитно и приоритетно предузимање активности већ крајем 2017. и почетком 2018. године, на комплетном заокруживању како функционалности неопходних за рад у систему Е-дозвола, тако и оптимизацији и подизању укупних софтверских и хардверских перформанси.

Наведено, с обзиром да се поступак обједињене процедуре спроводи искључиво у електронској форми, указује и на неопходност успостављања резервног дата центра који би додатно осигурао високу доступност и поузданост апликативних система Агенције, уместо садашњих стандардних „back up” процедура које Агенција већ спроводи. Зато је неопходно омогућити завршетак објекта бившег „ФОН“а у Раковици, мањег дела објекта, у којем се планира изградња сервер сале (за потребе резервног дата центра и е-архива). Овде је неопходно указати и поновити да наведени дата центар не подразумева свеобухватни систем за опорављање од катастрофе („disaster recovery system”) пошто израда овако комплексног система представља посебан пројекат који се мора разматрати кроз укупан приступ државе успостављању овог система на нивоу читаве јавне администрације односно е-управе или као посебан пројекат Агенције за све регистре из њене надлежности, што није предмет овог Плана приоритетних активности.

У оквиру пројекта *Унапређење земљишне администрације у Србији,* који се финансира из средстава по Споразуму о зајму између Републике Србије и Међународне банке за обнову и развој, од 17. априла 2015. године (ратификован од стране Скупштине Републике Србије на заседању одржаном 24. јуна исте године и објављен у Сл. гласнику РС – Међународни уговори, бр. 13-15 од 26.6.2015. године), у трећем кварталу 2017. године, завршена је техничка спецификација за будући развој софтвера. Израда техничке спецификације поверена је консултанту, а сачињена је на основу *Листе препорука за будући развој апликативног софтверског решења*, коју су израдили представници МГСИ, НАЛЕД и Агенције.

Анализа (Technical Specification for the e-Permitting IT System Upgrade) Светске Банке сугерише да је број додатних **функционалних захтева** утврђених од стране ресорног министарства и ималаца јавних овлашћења, које треба реализовати кроз ЦЕОП достигла број од 147. Од овог броја 125 захтева су првог приоритета – најхитнији за поступање, 10 захтева су средњег приоритета а 12 су најмање хитни. При свему наведеном неопходно је нагласити да се 60 захтева појављују као потпуно нови захтеви у односу на иницијално успостављене док се остали број односи на унапређење постојећих функционалности као резултат досадашње примене и рада на ЦЕОП платформи од стране корисника услуга.

Време реализације и потребна финансијска средства: прва половина 2018. године (30,0 мил. динара) и прва половина 2019. године (20,0 мил. динара) при чему ће, у току 2018. године, Светска Банка из одговарајуће позиције предвиђене напред наведеним Споразумом о зајму финансирати набавку хардверске опреме (15,0 мил. динара).

Потпуно заокруживање функционалности овог система, његово одржавање као и прилагођавање пословно-финансијског модела организације Агенције од кључног је значаја за вршење законима утврђених надлежности око 1200 институција које обављају послове на овој информационој платформи по временском принципу 24/7.

## Електронско покретање пословања

Споразумом о увођењу апликације за електронску регистрацију за покретање пословања у оквиру АПР, потписаним 30. новембра 2016. године између Министра привреде и Канцеларије УН у Београду предвиђена је финансијска подршка УНДП за наставак активности на побољшању пословног амбијента и напретку Србије на Doing Business листи конкурентности земаља.

У продукцији будуће апликације биће свакако коришћена најбоља искуства Агенције у успостављању електронских регистара а свакако да ће модел апликације бити, временом модификован за регистрације и у осталим статусним регистрима Агенције.

Планирани почетак е-регистрације оснивања предузетника са 1. јануаром 2018. године свакако ће представљати изузетан искорак у унапређењу пословног амбијента.

Веома је важно нагласити да ће 2018. година бити искоришћена и за припремне активности на увођењу осталих врста поступака електронских регистрација а не само оснивања привредних субјеката. Овај комплексан изазов подразумеваће потпуно редефинисање и миграцију података из старих ИТ система регистрације који су у функцији од настанка Агенције.

На описани начин, биће започет пут од једношалтерског система до система који ће потпуно искључити шалтере и физички приступ странака у перспективи односно омогућити странкама – корисницима услуга да процедуре у потпуност и воде преко интернета. Ово подразумева да све операције у регистрима Агенције прођу кроз темељно редефинисање у циљу потпуно електронског: уписа, промена, брисања свих врста поступака и и објављивања и издавања неопходних података и докумената кроз истовремени развој и унапређење бесплатних и комерцијалних веб сервиса како за потребе државе и домаћих корисника тако и међународне сарадње.

## Пословно информациони модел Агенције

Сваки појединачни регистар успоставља се посебним законом док, за послове надзора над овим пословима број надлежних односно ресорних Министарстава се непрестано увећава тако да ће до краја 2017. године укупно десет (10) Министарстава бити својим делокругом повезано са пословима Агенције уз континуирани рад на даљем проширивању обима послова (јавне расправе и радне групе за измену низа прописа). Дакле, осим **Министарства** надлежног за послове **привреде** за послове из делокруга Агенције надлежна су и министарства чији је делокруг везан за **финансије, културу, спорт, регионални развој, туризам, државну управу,** **пољопривреду, грађевинарство а здравство је најављено за 2018. годину (најављени пренос регистра здравствених установа из суда у АПР).**

| **Министарство привреде - Влада републике Србије** | **НАДЛЕЖНА МИНИСТАРСТВА****(10)**  | **РЕГИСТАР****(21)** | Просечан број процедура и кључних пословних догађаја на годишњем нивоу**>1.000.000** |
| --- | --- | --- | --- |
| **ПРИВРЕДА** | 1. ПРИВРЕДНИ СУБЈЕКТИ
 | 320.000 процедура годишње „Doing business 2018”Србија на 32. позицији у свету |
| 1. ЗАЛОГА НА ПОКРЕТНИМ СТВАРИМА И ПРАВИМА
 |  Вредност свих залога 63 милијарде еураБрој активних заложних права преко 160.000 |
| 1. ФИНАНСИЈСКИ ЛИЗИНГ
 |  Вредност свих регистрованих уговора 1,1 милијарда еураБрој активних уговора преко 37.000 |
| 1. ПРИВРЕДНЕ КОМОРЕ
 | 159 |
| 1. СТЕЧАЈНЕ МАСЕ
 | 327 |
| 1. СУДСКЕ ЗАБРАНЕ
 | 290 |
|  | 1. ЦЕНТРАЛНА ЕВИДЕНЦИЈА ПРИВРЕМЕНИХ ОГРАНИЧЕЊА
 | Преко 400.000 активних мера ограничења у односу на око 60.000 привредних субјеката |
| **ФИНАНСИЈЕ** | 1. ГОДИШЊИ ФИНАНСИЈСКИ ИЗВЕШТАЈИ И БОНИТЕТ
 | 439.000Годишње преко 160.000 обвезника ГФИ подноси искључиво квалиф. електронским потписом |
| 1. ФАКТОРИНГ
 | Активно 11 друштава |
| 1. ПОНУЂАЧИ
 | Преко 10.000 |
| **РЕГИОНАЛНИ РАЗВОЈ** | 1. МЕРЕ И ПОДСТИЦАЈИ РЕГИОНАЛНОГ РАЗВОЈА
 | 20.000У потпуности е-платформаза преко 50 институција |
| **ДРЖАВНА УПРАВА** | 1. УДРУЖЕЊА ГРАЂАНА
 | Преко 30.000 регистрованих |
| 1. ПРЕДСТАВНИШТВА СТРАНИХ УДРУЖЕЊА
 | 70 |
| **КУЛТУРА** | 1. ФОНДАЦИЈЕ И ЗАДУЖБИНЕ
 | Преко 800 |
| 1. ПРЕДСТАВНИШТВА СТРАНИХ ФОНДАЦИЈА
 |
| 1. МЕДИЈИ
 | 1.900 |
| **СПОРТ** | 1. СПОРТСКА УДРУЖЕЊА
 | Преко 14.000 регистрованих |
| **ТУРИЗАМ** | 1. ТУРИЗАМ
 | 562 регистроване туристичке агенције |
| **ПОЉОПРИВРЕДА** | 1. УГОВОРИ О ФИНАНСИРАЊУ ПОЉОПРИВРЕДНЕ ПРОИЗВОДЊЕ
 | 5 |
| **ГРАЂЕВИНАРСТВО** | 1. ЦЕНТРАЛНА ЕВИДЕНЦИЈА ОБЈЕДИЊЕНИХ ПРОЦЕДУРА
 | Годишње близу 100.000 процедураСрбија на 10. месту у светуреформа на „Doing business 2018”ИТ платформа на којој 30 врста поступака дневно спроводи 7.200 службеника из 1.200 институција |
| **ЗДРАВСТВО** | 1. РЕГИСТАР ЗДРАВСТВЕНИХ УСТАНОВА
 | Закон о здравственој заштити у процедури усвајања – почетак пререгистрације 2018. година |

## КЉУЧНИ РИЗИЦИ У ОСТВАРЕЊУ ПОСЛОВНИХ ФУНКЦИЈА АГЕНЦИЈЕ

Посебан осврт на ризике подразумева институционалну надоградњу у циљу решавања следећих изазова:

* Током десетогодишњег развојног циклуса Агенција je прошла пут **од иницијално надлежног једног министарства (привреда) до, данас надлежних 9 (девет) министарстава и најавом десетог (10) - министарства здравља као надлежног за регистар здравствених установа** . У пракси, дефинисање приоритета у поступању представља изразито тежак изазов по институционалне перформансе Агенције. У пракси, реализација циљева напред побројаних у преко 20 аката Владе представља посебан изазов у постављању приоритета;
* Континуитет у јачању перформанси Агенције неопходан је и због већ успостављених потпуно електронских регистара до чега се дошло у великој мери развојем путем интерних ресурса. Поред електронских грађевинских дозвола, ово најбоље потврђује самостално развијен електронски систем подношења финансијских извештаја потписаних квалификованим електронским потписом. Систем је успешно имплементиран тако да је преко 160.000 обвезника електронски поднело финансијске извештаје у 2017. години. Ризик престанка рада и само једног броја ангажованих на овом комплексном систему (ИТ стручњаци и стручњаци из регистара) може озбиљно довести у питање поједине веома важне функције финансијског извештавања у земљи које обавља Агенција. Овај ризик већ је наступио током 2017. године услед преузимања од приватног сектора већег броја ИТ програмера и других стручњака Агенције;
* Закључком Владе о успостављању посебног информационог система за подношење финансијских извештаја из 2013. године било предвиђено успостављање 16 компоненти које су кључне за целину пословно информационог система. Две компоненте треба посебно издвојити због њихових ширих импликација на државне интересе: **е-архив** и **резервни ИТ систем опоравка (disaster recovery)**. Агенција није у могућности да, у постојећем пословно – информационом моделу, на системски начин реши питање електронског архивирања и трајног опоравка података и докумената који су поднети у процедурама које се воде искључиво електронски и где нема ниједног папирног документа, као што су **финансијски извештаји и систем е-грађевинских дозвола.**
* Чак и настојања да се решење резервног система опоравка (disaster recovery) привремено успостави као у објекту централног привредног архива у Раковици развијају се у пракси веома споро због начина финансирања довршетка овог објекта – **искључиво из вишка прихода које Агенција остварује и усмерава у ову вишегодишњу инвестицију**. Реконструкција објекта архива (зграда бившег „ФОН“а у Раковици) спровођена је у две фазе од којих је прва окончана финансијском подршком из буџета Републике Србије 2013. године и у њега усељена архивска грађа великог обима, док је остатак објекта у веома руинираном стању додељен Агенцији Закључком Владе септембра 2014. године након што је због његовог стања дошло до продирања воде у реконструисани део архива током мајских поплава чиме је проузрокована штета већег обима. Ова штета отклоњена је и овај објекат иницијално је саниран средствима Агенције из вишка прихода, током 2015. и 2016. године. За његово довођење у пуну функционалност нужно је ову инвестицију довести до краја – међутим, за ову намену неће бити довољно средстава на располагању ни током 2018. године имајући у виду немогућност Агенције да генерише и за ову сврху искористи вишак прихода из којег би финансирала ову инвестицију и тиме увећала државни капитал.
* Потреба да се архивска грађа привреде и правних лица, која се годишње увећава за 3 километра, чува на адекватан начин, довела је до тога да Агенција поново закључује уговоре о закупу и повећава трошкове по овом основу – упркос чињеници да јој је објекат у Раковици додељен управо за смештај ове грађе и смањивање трошкова закупа на другим локацијама. Објекат архива Агенције у Раковици, као целина има преко 5.000 м2 и предвиђен је за смештај преко 30км архивске грађе.
* У погледу чувања и поступања са документацијом и архивског грађом, о којој се Агенција по Закону самостално стара, директива Европске уније **Directive 2009/101/EC** (*Official Journal L 258 , 01/10/2009 P. 0011 - 0019),*прописује обавезу да се документација чува у спису или унесе у регистар, а да предмет уноса у регистар (документ који садржи податак који је био предмет регистрације), мора у сваком случају бити у спису (папирном облику). Такође, прописује и да копије свих докумената морају бити доступне на захтев странке у папирном или електронском облику, како странка захтева, у року не краћем од десет година.
* Овим ризицима мора се додати и ризик угрожавања неометаног функционисања платформе електронских грађевинских дозвола на којој свакодневно своје процедуре спроводи око 7.200 службеника и одговорних лица у преко 1.200 институција што Агенцију чини одговорним за функционисање система процедура који треба да сервисира комплетну грађевинску индустрију у земљи и огроман број институција. Наведено указује да од **унутрашњих пословних процеса Агенције зависе пословни процеси 1.200 институција и више десетина хиљада компанија и грађана. Са покретањем Портала привредних регистара региона у сарадњи са ЕБРД овај ризик обухватиће значајно шири – међудржавни оквир.** Агенција је у потпуности свесна огромне одговорности коју прихвата и коју носи са изразито великим тешкоћама у оперативном раду.

Равнотежни однос цена и пословне политике високо оправдање показао је и кроз свакодневни високи одазив на пословне информације које Агенција обезбеђује и за који законски гарантује.

Пословни модел по коме су ове информације на интернет страни у целини доступне и бесплатне по сваком појединачном субјекту показао се сасвим оправданим. Довољно је подсетити на највећи број дневних посета током 2017. године који се мери бројком од 140.000 индивидуалних посетилаца.

Пословни модел Агенције такође карактерише изразито висок број регистара, евиденција и процедура које се спроводе без наплате накнада према корисницима. Тако на пример, подношење статистичких финансијских извештаји бесплатно је за свих преко 160.000 корисника – привредника и других правних лица. Такође, регистар мера и подстицаја регионалног развоја и централна евиденција ограничења права, по природи ствари, не наплаћују услуге због тога што су обвезници уписа државне институције и други имаоци јавних овлашћења.

**У односу на број укупно спроведених процедура може се констатовати да више од 20% или преко 200.000 процедура Агенција не наплаћује корисницима а сноси одговорност за ефикасно вршење овог посла.**

Овакав приступ био је могућ само захваљујући снажној подршци развоју интерних ресурса Агенције који се остварује, као што је већ напоменуто, улагањем из вишка прихода над расходима сваке пословне године сходно основном закону који уређује делокруг послова Агенције.

Супротан сценарио довео би у питање обављање текућег пословања и ажурности регистара.

**Податак о посетиоцима и неколико спорадичних појава током пословне године да интернет страница није била доступна у периодима од неколико минута до неколико часова изазивала је бројну реакцију корисника који на дневном нивоу зависе од информација и услуга које им Агенција обезбеђује.**

Пракса је међународних регистара да након бесплатно доступних неколико основних података о субјектима на својим интернет странама, све остале информације посебно наплаћују. Пракса Агенције да све индивидуалне податке чини бесплатно доступном показала се, и по овом критеријуму, потпуно оправданом али и **додатно појачала, напред наведену, нераскидиву везаност пословних процеса готово комплетне привреде и државних институција за пословне процесе Агенције**.

Започети Пројекат Регионалног Портала привредних регистара који финансира ЕБРД а Агенција преставља главног носиоца представља велико признање за нашу земљу и Агенцију али и носи нове одговорности и ризике.

Тема успостављања новог пословно информационог модела организовања Агенције овим пројектом ће бити актуелизована и кроз питање: **која правна форма организације ће бити одговорна за управљање информационим системом који садржи податке и информације привредних регистара земаља региона: Србије, Македоније, Словеније а потом и Хрватске и Румуније које су званично најавиле придруживање?**

Претходно питање, нарочито је наглашено кроз исказани интерес и конкретне одлуке ЕБРД да финансира и будуће фазе развоја а могуће и да буде стратешки партнер будућег регионалног организационог облика који ће управљати овим Порталом.

Успостављање жељеног, крајњег циља могуће је само ослобађањем постојећих потенцијала и омогућавањем њиховог неограниченог јачања. Ипак ограничења која постојећи организациони профил и прописи који третирају организацију институција у земљи намећу, овај ресурс остављају ниско искоришћеним.

И у таквим околностима, Агенција са поносом наглашава да је институција – носилац темељних реформи. Од 10 индикатора Doing Business, Агенција је носилац или суодговорна за половину њих: покретање пословања, е-дозволе, добијање кредита, решавање несолвентности а кроз једношалтерски систем повезани су пореска регистрација и регистрација привредних субјеката.

Као резултат, Република Србија поново је у кругу водећих светских реформатора по последњем извештају Светске банке Doing Business објављеном новембра 2017. године.

## ОРГАНИЗАЦИЈА И РЕСУРСИ АГЕНЦИЈЕ - ПРОФИЛ

Агенција за привредне регистре основана је 2004. године Законом о Агенцији за привредне регистре, којим су утврђени статус, седиште, послови и органи Агенције а са оперативним радом започела је 01. јануара 2005. године.

Оснивање Агенције помогли су Шведска влада (*Swedish International Development Cooperation Agency* - SIDA), Светска банка (*World Bank*), Мајкрософт Србија и Црна Гора (*Microsoft SCG*) и Америчка агенција за међународни развој *(United States Agency for International Development* – USAID).

Рад Агенције у периоду 2008-2010. год. својом донацијом у вредности од 3,2 милиона УСА долара помогла је Влада Републике Јужне Кореје преко Корејске агенције за међународну сарадњу (Korean International Cooperation Agency - KOICA).

Споразумом Републике Србије и Краљевине Норвешке закљученим 29. новембра 2013. године у Агенцији је, донаторском подршком, 01.06.2016. године имплементиранаЦентрална евиденција привремених ограничења права лица регистрованих у Агенцији за привредне регистре. Истовремено са наведеним, током 2014. године реализован је и донаторски пројекат подржан од Владе Краљевине Шведске у висини од око 22.000 еура ради имплементације „ИТИЛ” система у сектору ИТ Агенције.

Агенција обавља Законом поверене послове и води регистре и то:

1. **Регистар привредних субјеката**, који обухвата:
* Регистар привредних друштава који је почео са радом 31. децембра 2004. године;
* Регистар предузетника, који је почео са радом 01. јануара 2006. године и
* регистрацију финансијских извештаја, од 01. јануара 2006. године до 01.01.2010. године;
1. **Регистар финансијског лизинга**,од 31. децембра 2004. године;
2. **Регистар заложног права** на покретним стварима и правима, од 15. августа 2005. године;
3. **Регистар медија**, од 13.02.2015. године којим је замењен Регистар јавних гласила, који се води у Агенцији од 14. октобра 2009. године;
4. **Регистар удружења**, од 22. октобра 2009. године;
5. **Регистар страних удружења**, од 22. октобра 2009. године;
6. **Регистар туризма**, од 1. јануара 2010. године;
7. **Регистар стечајних маса**, од 1. јануара 2010. године;
8. **Регистар финансијских извештаја и података о бонитету** **правних лица и предузетника**, од 1. јануара 2010. године;
9. **Регистар мера и подстицаја регионалног развоја**, од 1. фебруара 2011. године;
10. **Регистар задужбина и фондација,** од 01. марта 2011. године;
11. **Регистар представништава страних фондација и задужбина**, од 1. марта 2011. године;
12. **Регистар удружења, друштава и савеза у области спорта**, од 23.09.2011. године;
13. **Регистар судских забрана**, од 17.09.2011. године;
14. **Регистар привредних комора**, од 01.01.2013. године.
15. **Регистар понуђача,** од 01.09.2013. године;
16. **Регистар факторинга,** од 22.10.2013. године;
17. **Регистар уговора о финансирању пољопривредне производње,** од 01.06.2015. године,
18. **Централна евиденција обједињених процедура Е – дозволе**, од 01.01.2016. године,
19. **Централна евиденција привремених ограничења права лица регистрованих у Агенцији за привредне регистре**, 01.06.2016. године,
20. **Регистар здравствених установа**, у плану 2018. године.

**Организациона и управљачка структура Агенције**

Органи Агенције су управни одбор и директор.

Председник Управног одбора је Велибор Самарџић, дипл. правник из Београда (именован је за председника Управног одбора решењем Владе 24 број 119-13971/2014 од 05.11.2014. године, „Службени гласник РС”, број 121/14), а чланови Управног одбора су: Драган Нинковић, дипл. инжењер саобраћаја из Шапца (Решење Владе 24 број 119-4752/2017 од 19.05.2017. године, „Службени гласник РС”, број 49/17), Зоран Драгићевић, дипл. инжењер пољопривреде из Београда (Решење Владе 24 број 119-8553/2017 од 14.09.2017. године, „Службени гласник РС”, број 83/17) и Филип Катић, дипл. правник из Београда (Решење Владе 24 број 119-250/2015 од 15.01.2015. године, ”Службени гласник РС”, бр. 04/15). Миодраг Грдинић, дипл. правник из Београда (Решење Владе 24 број 119-14383/2014 од 14.11.2014. године, „Службени гласник РС”, број 125/14) поднео је Влади оставку на функцију члана Управног одбора дана 30.10.2017. године и о томе обавестио Агенцију.

Директора Агенције именује и разрешава Влада на предлог Управног одбора.

Директор Агенције, Звонко Обрадовић, изабран је на јавном конкурсу.

Регистре воде регистратори, именовани од стране Управног одбора Агенције, уз претходну сагласност Владе. Исто лице може поново, по истеку мандата, бити именовано за регистратора. Сходно флексибилном законском моделу којим се уређује поступак именовања регистратора, једно лице може водити више регистара из сродних области чиме се избегава умножавање функција али и значајно олакшава интеграција између функција вођења регистара и заједничких функција Агенција.

Регистратори Агенције су у свом раду независни а овлашћења и надлежност им је детаљно прецизирана Законом о Агенцији за привредне регистре и Законом о поступку регистрације у Агенцији за привредне регистре.

**Миладин Маглов**, од оснивања Агенције води Регистар привредних субјеката, а четврти пут је именован за регистратора Одлуком управног одбора број 10-5-24/16 од 24.10.2016. године по претходно прибављеној сагласности Владе 24 број 119-9310/2016 од 05.10.2016. године. Миладин Маглов, по одлуци Управног одбора, осим Регистра привредних субјеката води и регистре медија, туризма, стечајних маса, Регистар понуђача и Централну евиденцију привремених ограничења права лица регистрованих у Агенцији за привредне регистре.

**Тања Вукотић-Маринковић**, од оснивања Агенције, односно почетка рада регистара, води регистре финансијског лизинга и заложног права на покретним стварима и правима, а четврти пут је, од тада, именована за регистратора Одлуком Управног одбора број 10-5-25/16 од 24.10.2016. године по претходно прибављеној сагласности Владе 24 број 119-9312/2016 од 05.10.2016. године. Такође, Одлуком Управног одбора број 10-5-25/15 дана 23.12.2015. године, по претходно прибављеној сагласности Владе 24 број 119-13215/2015 од 11.12.2015. године, именована је и за регистратора који води Централну евиденцију обједињених процедура. По одлуци Управног одбора, осим наведених, води и Регистар судских забрана, Регистар факторинга и Регистар уговора о финансирању пољопривредне производње.

**Нивес Чулић**, именована је за регистратора који води Регистар удружења и Регистар страних удружења, по трећи пут, Одлуком Управног одбора 10-5-24/17 дана 12.10.2017. године по претходно прибављеној сагласности Владе 24 број 119-9207/2017 од 22.09.2017. године. Нивес Чулић, по одлуци Управног одбора, осим наведених води и регистре задужбина и фондација, представништава страних задужбина и фондација, Регистар удружења, друштава и савеза у области спорта и Регистар привредних комора.

**Ружица Стаменковић**, води Регистар финансијских извештаја и података о бонитету правних лица и предузетника, од почетка рада овог регистра у Агенцији, а именована је трећи пут Одлуком управног одбора број 10-5-25/17 од 12.10.2017. године, по претходно прибављеној сагласности Владе 24 број 119-9209/2017 од 22.09.2017. године. Ружица Стаменковић, по одлуци Управног одбора, осим овог, води и Регистар мера и подстицаја регионалног развоја.

Заједничке послове за све регистре обављају запослени организовани у секторе и службе.

Седиште Агенције је у Београду, Бранкова бр. 25, а организационе јединице Агенције основане су у 13 градова Србије (Суботица, Зрењанин, Нови Сад, Панчево, Ваљево, Крагујевац, Краљево, Ужице, Пожаревац, Зајечар, Ниш, Лесковац и Косовска Митровица).

Програм рада за 2018. годину садржи приказ пословних активности са збирним и појединачним табеларним и текстуалним показатељима, законима прописаног делокруга регистара, евиденција и Агенције као целине.

# II ПЛАН ПОСЛОВНИХ АКТИВНОСТИ

## Регистар привредних субјеката

* 1. Е-регистрација
		1. У 2017. години, ради даљег унапређења пословног амбијента у Републици Србији, покренут је пројекат „е-регистрације“. Пројекат се састоји од две фазе. Прва фаза, електронска регистрација једночланих привредних друштава и предузетника, планирана је за 01. 01. 2018. године. Суштина прве фазе овог пројекта је успостављање могућности електронског подношења пријаве за регистрацију оснивања једночланих привредних друштава (доо) и регистрацију предузетника и електронске регистрације тих субјеката. Будући предузетници и оснивачи привредних друштава моћи ће да поднесу пријаву електронским путем, употребом квалификованог електронског потписа, а електронски потписи оснивача на оснивачком акту замениће оверу потписа, која је данас као посебан корак саставни део ове процедуре. Осим овог пројектом се обезбеђује и електронско плаћање накнаде за регистрацију (плаћање путем платих картица) тако да заинтересована лица неће за извршење ове услуге морати долазити у просторије Агенције, односно неће морати своје пријаве слати у папирном облику поштом. Спровођење овог пројекта изискује одређене измене и допуне правног оквира (измена Закона о привредним друштвима и Закона о поступку регистрације у Агенцији за привредне регистре, као и подзаконских прописа). Измена нормативног оквира ће ипак уследити након 01. 01. 2018. године, тако да ће Агенција од 01. 01. 2018. омогућити подношење електронских пријава за предузетнике, док ће за привредна друштва то бити омогућено након усвајања и доношења наведених прописа. Средства за прву фазу пројекта обезбеђена су донацијом од стране УНДП у износу од 109.000 $, док ће оперативне трошкове спровођења наведених активности бити финансирано од стране агенције.
		2. Друга фаза пројекта је подношење електронских пријава за регистрацију предузетника и оснивање једночланих привредних друштава од стране лица која не поседују електронски потпис, преко јавних бележника или органа јединица локалне самоуправe. За спровођење ове фазе пројекта потребно је према обезбедити средства у износу од око 140.000 $, а планирана имплементација овог начина регистрације је 01. 01. 2019. године. Средства нису обезбеђена од стране УНДП као донатора.
	2. Доградња система за вођење Регистра привредних субјеката ради усаглашавања са изменама Закона о привредним друштвима.
		1. Почетком 2018. године очекује се усвајање Измена и допуна Закона о привредним друштвима, а почетак примене у року од 3 месеца од дана ступања на снагу Закона. За потребе надоградње софтвера који ће подржати наведене измене које овај Закон доноси у обиму у којем су сада наведене, потребно је издвојити око 3.000.000,00 динара. Такође је потребно да се до почетка примене закона усвоје и подзаконски акти (Правилник о садржини Регистра привредних субјеката и документацији потребној за регистрацију и Одлука о накнадама за послове регистрације и друге услуге које пружа АПР), који ће бити у складу са овим законом. Осим наведеног потребно је да се у овом регистру и даље обезбеди постојећи ниво функционалности софтвера, који ће имати додатно оптерећење, јер се исти дограђује потребним додацима који омогућавају пријем и обраду електронских пријава.
	3. Е-ЗУП
		1. Поред одржавања квалитета у наредном периоду било би потребно вршити и даља побољшања квалитета регистрованих или евидентираних података, а то се пре свега односи на податке о физичким лицима, као и адресне податке о привредним субјектима (адреса седишта, огранака), који би се у оквиру постојећег софтверског решења тачније уносили као резултат размене података са надлежним државним органима. Овакав вид унапређења квалитета података има своје утемељење у новом Закону о општем управном поступку, чија ће примена у том сегменту бити отежана имајући у виду различитост структуре и квалитета истоврсних података зависно код ког се државног органа врши посматрање. Ово произлази из чињенице да се врло често исти подаци прикупљају више пута код различитих органа, а не преузимају се од једног државног органа који води основни регистар или евиденцију за те податке. Ипак се и поред свих наведених проблема и потешкоћа у 2018. години очекује преузимање података од надлежних државних органа и организација. То се пре свега односи на податке који се по основу захтева за приступање службеним евиденцијама прибављају од Министарства унутрашњих послова (пребивалиште предузетника) и Министарства државне управе и локалне самоуправе (подаци о смрти предузетника ради брисања из Регистра).
	4. Адресни регистар

Агенција је члан радне групе чији је задатак успостављање адресног регистра при РГЗ-у у 2018. години. Подаци који ће се имплементацијом овог регистре добити од суштинске су важности за правилно функционисање Регистра привредних субјеката али и свих других регистара Агенције. Подаци о адресама који постоје у свим регистрима требали би да се према акционом плану владе ускладе са Адресним регистром у периоду 2018 - 2019. година.

* 1. Одржавање постојећих функционалности софтвера за вођење Регистра привредних субјеката

## Регистар медија

* 1. Регистар јавних гласила је од 13. 02. 2015. године на основу новог Закона о јавном информисању и медијима (”Сл. гласник РС”, бр. 83/2014) променио назив у Регистар медија. Постојећи софтвер за вођење овог регистра развијен је крајем 2014. и у 2015. години у потпуности интерним ресурсима Агенције и то као привремено решење. Овим софтвером омогућено је уношење проширеног сета података који се односи медије. Крајем 2015. године испоручен је нов софтвер, који је рађен на јединственој платформи Агенције за развој и вођење регистара, а представља део новог информационог система Агенције који се развија. Пошто се ради о преласку на ново софтверско решење за вођење регистра који већ постоји, односно за који постоји софтвер који је развијен у Агенцији сопственим ресурсима, у 2016. године је на новом софтверу извршена коначна провера свих пословних процеса и сценарија, стрес тестови, али се из објективних разлога (приоритети рада на Регистру обједињених процедура за издавање грађевинских дозвола), у 2017. години није прешло на ову јединствену софтверску платформу. Са правом се очекује да се у 2018. години, у потпуности пређе на вођење овог регистра на јединственој софтверској платформи.

## Регистар Туризма - Евиденције туризма

* 1. Као и за регистар медија, на истој јединственој софтверској платформи, крајем 2015. године имплементиране су и евиденције туризма у оквиру Регистра туризма. Успостављањем евиденција туризма у целости ће бити заокружен Регистар туризма. Посебност овог регистра представља чињеница да у себи поседује разнородне процесе, који се с једне стране односе на регистрацију туристичких агенција, а с друге стране на евидентирање свих битних чинилаца туристичких потенцијала Републике Србије. Овим начином евидентирања биће пружена могућност непосредног учествовања у пословним процесима Агенција и трећих лица. Та трећа лица су државни органи и организације, али и сами угоститељи, односно лица која су по неком од основа уписана у евиденцију. У 2016. године је на новом софтверу извршена коначна провера свих пословних процеса и сценарија, стрес тестови, али се из објективних разлога (приоритети рада на Регистру обједињених процедура за издавање грађевинских дозвола), у 2017. години није прешло на ову јединствену софтверску платформу. Са правом се очекује да се у 2018. години, у потпуности пређе на вођење ове евиденције на јединственој софтверској платформи.

## Централна евиденција привремених ограничења права лица регистрованих у Агенцији за привредне регистре

* 1. Централна евиденција представља јединствену, централну, електронску базу података о лицима која су уписана у регистре Агенције, којимa је привремено ограничено одређено право актом надлежног органа. Централна евиденција привремених ограничења права лица регистрованих у Агенцији за привредне регистре почела је радом 01. 06. 2016. године. И ова евиденција је имплементирана на новој регистарској платформи, тако да се од првог дана у исту уписују подаци о лицима која су по било ком правном основу уписана. Поред уписа података, који се врши у Агенцији, подаци се преузимају и путем веб сервиса од обвезника достављања података (НБС), а у 2018. години се очекује и проширење круга корисника – обвезника достављања и уписа података, пре свега Пореска управа, али и други надлежни органи и организације. Оваквим проширењем круга обвезника који су директно укључени у поступке евидентирања прописаних података биће увећан значај и утицај Централне евиденције за подизање степена сигурности правног промета у Републици Србији.

## Регистар понуђача

* 1. У Регистру понуђача у току 2018. године планира се одржавање постојећег нивоа функционалности софтвера, односно свих процеса који ће омогућити висок ниво квалитета регистрованих и евидентираних података и докумената.

## Регистар стечајних маса

* 1. У Регистру стечајних маса у току 2018. године планира се одржавање постојећег нивоа функционалности софтвера, односно свих процеса који ће омогућити висок ниво квалитета регистрованих и евидентираних података и докумената

1. **Регистар финансијских извештаја**

Регистар финансијских извештаја, почео је са радом 01.01.2010. године, у оквиру Агенције, сагласно одредбама Закона о изменама и допунама Закона о рачуноводству и ревизији („Сл. гласник РС” број 111/2009). Регистар је оформљен обједињавањем послова регистрације финансијских извештаја, које је до тада обављао Регистар привредних субјеката и послова пријема финансијских извештаја и обраде података из тих извештаја (на појединачном и збирном нивоу), те давања података из финансијских извештаја и пружања услуга бонитета, које је обављала Народна банка Србије.

Планирање обављања редовних послова из надлежности Регистра за 2018. годину засновано је на оствареним резултатима рада посматраним у првих девет месеци 2017. године, са пројекцијом до краја године (планирани обим послова), а планом су обухваћене и активности које су усмерене ка функционалном унапређењу рада Регистра, тј. развојни послови (пројектовани правци развоја послова Регистра).

**Планирани обим послова**

У Регистру финансијских извештаја, током 2018. године обављаће се послови у вези пријема и обраде финансијских извештаја, као и послови у вези макроекономског информисања, анализа и пружања услуга из Регистра.

У оквиру редовних активности везано за пријем и обраду финансијских и других извештајапланирано јеобављање активности, које се могу груписати у следеће целине:

* припрема за пријем и обраду финансијских и других извештаја за 2017. годину;
* пријем и обрада финансијских и других извештаја, као и јавно објављивање финансијских извештаја за 2017. годину и прописане документације, која се доставља уз те извештаје;
* подношење пријава за привредни преступ.

У делу припрема за пријем и обраду финансијских и других извештаја за 2017. годину, као и јавно објављивање финансијских извештаја и прописане документације, за све групе правних лица, планирано је обављање следећих послова:

* **Утврђивање прегледа обвезника** на предају финансијских и других извештаја за 2017. годину и њихових законских заступника, са стањем на дан 31.12.2017. године,на основу података из евиденција обвезникаи објављивање истих на интернет страници Агенције;
* **Дефинисање пословних процеса у оквиру посебног информационог система Агенције** (у даљем тексту: ПИС ФИ систем)и израда упутстава и процедура за рад везано за пријем, обраду и објављивање података, извештаја и документације;
* **Ажурирање рачунских и логичких правила** на основу подзаконских аката који уређују садржину и форму образаца финансијских извештаја по групама правних лица и њихова имплементација у ПИС ФИ систем;
* **Имплементација нових прописаних образаца извештаја** **и дефинисање нових рачунско логичких правила** за банке, у ПИС ФИ систему**,** који ће се примењивати почев од ванредних финансијских извештаја за 2018. годину;
* **Припрема и објављивање** на интернет страници Агенције корисничких упутстава и свих битних информација везаних за састављање и достављање извештаја за 2017. годину, као и правила рачунске и логичке контроле.

Напред наведено, треба да омогући да се ПИС ФИ систем стави у функцију, односно на располагање корисницима, у прописаним роковима (крај јануара 2018. године).

Што се тиче послова пријема и обраде финансијских и других извештаја, као и јавног објављивања финансијских извештаја за 2017. годину и прописане документације, која се доставља уз те извештаје, полазећи од обима послова у току 2017. године и њихове пројекције до краја године, у 2018. години се очекује благи раст укупног броја предмета, нарочито у делу изјава о неактивности (са 17.600 на 20.000 изјава). Ово повећање последица је чињенице, да је Регистар, услед промене ставова судске праксе, подносио пријаве за привредни преступ због недостављања финансијских и других извештаја, у складу са Законом о рачуноводству, против обвезника који нису имали промет преко рачуна отворених код банке или је тај промет био незнатан, услед чега се и очекује да ће већи број правних лица која фактички не послују, доставити предметну изјаву.

Пројекције су дате у табелама које следе.

| **Врсте извештаја** | **2017.** | **2018.** | **Индекс**(4:2) | **Индекс**(5:3) |
| --- | --- | --- | --- | --- |
| ***Број предмета*** | ***Обим*** ***предмета*** | ***Број предмета*** | ***Обим*** ***предмета*** |
| *1* | *2* | *3* | *4* | *5* | *6* | *7* |
| Извештаји за статистичке потребе | 33.924 | 33.924 | 35.000 | 35.000 | 103 | 103 |
| Извештаји за статистичке потребе и редовни годишњи финансијски извештаји\*  | 108.082 | 324.246 | 108.000  |  324.000 | 100 | 100 |
| Изјава о неактивности | 17.600 | 17.600 | 20.000 | 20.000 | 114 | 114 |
| Редовни годишњи финансијски извештаји\*\* Замена редовног годишњег односно документације уз редовни годишњи финансијски извештајДео редовног годишњег финансијског извештаја- година различита од календарске | 37.26932718 | 74.53865436 | 39.00035020 | 78.00070040 | 105107111 | 105107111 |
| Консолидовани годишњи финансијски извештаји\*\*\*Замена консолидованог односно документације уз консолидовани финансијски извештајДео консолидованог годишњег финансијског извештаја- година различита од календарске | 68441 | 1.36881 | 70051 | 1.400101 | 102125100 | 102125100 |
| Ванредни финансијски извештаји\*\*\*\*Замена ванредног финансијског извештаја | 9.86213 | 9.86213 | 10.00013 | 10.00013 | 101100 | 101100 |
| **Укупно финансијски извештаји:**  | **207.784** | **462.250** | **213.089** | **469.164** | **103** | **101** |

*\* Обим предмета се рачуна као извештај за статистичке потребе (СИ), затим годишњи финансијски извештај (ГФИ), те прописана документација уз ГФИ*

*\*\* Обим предмета се рачуна ГФИ + документација уз ГФИ*

*\*\*\* Обим предмета се рачуна КФИ+ документација уз КФИ*

*\*\*\*\* Укључују основ за састављање ванредних у 2016 и 2017*

Приликом пројекције очекиваног броја предмета везано за финансијске извештаје пошло се од претпоставке да ће велики број обвезника, као и по извештајима за последње три године, искористити могућност да истовремено достави податке за статистичке потребе и финансијске извештаје са документацијом.

У обављању послова обраде и објављивања извештаја, Регистар се суочава са ризиком **да** **обрада и објављивање редовних годишњих финансијских извештаја, односно обрада извештаја за статистичке потребе неће бити благовремена и квалитетна.** С обзиром да си рокови за достављање извештаја фиксни,последњих дана фебруара сваке године, Регистар прими огроман број извештаја за статистичке потребе уз који су истовремено достављени и годишњи финансијски извештаји, као и изјава о неактивности, дакле у тих неколико дана прими око 128.000 ових предмета, а сагласно члану 36. став 2. Закона о рачуноводству, Регистар је дужан да у року од 60 дана од дана пријема потпуних и рачунски тачних финансијских извештаја, јавно објави исте. Поред тога, у исто време прима и извештаје за статистичке потребе који су самостално достављени (35.000 предмета), а збирну обраду свих извештаја за статистичке потребе (преко 160.000 извештаја) је неопходно завршити до краја марта. С обзиром на постојећу кадровску структуру (на пословима обраде ангажовано је 25 запослених), веома је присутан ризик да ти запослени неће бити у стању да током марта и априла обраде и јавно објаве свих 128.000 приспелих годишњих финансијских извештаја или изјава о неактивности, тим пре што исти запослени морају до краја марта да заврше обраду свих извештаја за статистичке потребе. Такође, овако велики број предмета и потреба да се што више њих обради на дневном нивоу, стварају додатну пресију код запослених, услед чега може доћи до грешака у обради, што се може негативно одразити на квалитет рада.

Регистар подноси пријаве за привредни преступ против правних лица и одговорних лица у правним лицима који нису доставили редовне годишње финансијске извештаје и прописану документацију, извештаје за статистичке потребе, односно који нису доставили обавештење о разврставању, у складу са Законом о рачуноводству. Пријаве се у правилу подносе у наредној години у односу на годину када истиче рок за достављање извештаја. Следствено томе, у 2017. години подносе се пријаве које се односе на извештаје за 2015. годину. Приликом планирања броја пријава, које ће се подносити у 2017. години, пошло се од броја пријава које су поднете због недостављања финансијских и других извештаја за 2015. годину и пројекције колико још пријава по овом основу се мора поднети до краја 2017. године. Очекује се да ће Регистар поднети приближно исти број пријава због недостављања финансијских и других извештаја за 2016. годину, као што ће бити поднето за претходну годину.

|  |  |  |  |
| --- | --- | --- | --- |
| **Пријаве** | **2017.** (пријаве – извештаји за 2015. год.) | **2018.** (пријаве – извештаји за 2016. год.) | **Индекс**(3:2) |
| *1* | *2* | *3* | *4* |
| **Пријаве за привредни преступ** |  31.000 | 31.000 | 100 |

И у овом сегменту рада, постоји веома присутан ризик да **пријаве за привредни преступ неће бити поднете благовремено**. Радикална промена ставова судске праксе, у условима примене новог Закона о рачуноводству, сагласно којим постоји привредни преступ код свих правних лица који не доставе предметне извештаје, без обзира на остварени промет преко рачуна, имала је за последицу то да Регистар уместо 2.000 пријава (колико је подносио ранијих година) мора да подноси преко 30.000 пријава, годишње. При томе, подношењем пријава конкретни посао се не завршава, односно касније је потребно евидентирати акта тужилаштава и судова поводом поднетих пријава, а такође, у респектабилном броју случајева, неопходно је давати допунска обавештења и информације надлежним тужилаштвима и судовима на њихов захтев, као и припремати приговоре на решења о одбачају пријава, када то општи интерес налаже. Природа ових послова је таква да већину њих квалитетно могу да обављају само дипл. правници, а расположиви број запослених ове струке у Регистру је тако мали (2 запослена у Регистру), да је обављање истих на задовољавајући начин и у примереним роковима веома упитан. Полазећи од чињенице да је описано увећање обима послова по карактеру стално, за обезбеђивање минимума услова за обављање тих послова на примерен начин, неопходно је у Регистру систематизовати радно место стручни сарадник за правне послове са 2 извршиоца.

У делу Регистра који се бави **бонитетом и анализама** односно **пословима макроекономског информисања, анализа и пружањa услуга из Регистра,** планирано јеобављање редовних активности, које ће се одвијати у два правца, и то:

* израда макроекономских информација и анализа;
* израда анализа на микро нивоу и пружање услуга из Регистра.

Планиране активности у делу макроекономског информисања односе се на израду и објављивање публикација Годишњи билтен финансијских извештаја за 2017. годину, као и макроекономских саопштења - Саопштење о пословању привреде у Републици Србији у 2017. години, Саопштење о пословању економских целина у привреди у Републици Србији у 2017. години и СТО НАЈ... привредних друштава у Републици Србији у 2017. години.

У оквиру анализа на микро нивоу планиране су активности које ће обухватати утврђивање података и показатеља о бонитету за 2017. годину, као и оцена бонитета за привредна друштва за период од 2013. до 2017. године, а затим њихово укључивање у базу података о бонитету која се води у Регистру. На основу утврђених података, показатеља и оцена започеће пружање услуга из Регистра са подацима за 2017. годину свим заинтересованим корисницима.

Приликом пројекције очекиваног броја услуга пружених из Регистра, пре свега имајући у виду постојеће прилике на тржишту, пошло се од претпоставке да ће број тих услуга остати на прошлогодишњем нивоу. Овде је потребно истаћи да је у току 2017. године дошло до енормног увећања броја података који су уступљени државним органима без накнаде, у односу на раније године и на број података који је планиран за 2017. годину (до сада испоручено је 245.428.204 податка, а за целу ту годину планирано је 95.000.000), дакле већ сада то увећање је преко 150%. Наравно, да увећање обима посла за скоро два и по пута (треба имати у виду да се веома често ради о сложеним и специфичним захтевима државних органа за подацима који се утврђују на основу већег броја критеријума), при истом броју извршилаца, представља допунски ризик да подаци неће бити испоручени благовремено. Истовремено, овакво повећање обима, може да утиче на благовремено извршавање других радних задатака који су поверени тим запосленим.

|  |  |  |  |
| --- | --- | --- | --- |
| **Врсте извештаја / података које се дају из Регистра** | **2017.** | **2018.** | **Индекс**(3:2) |
| *1* | *2* | *3* | *4* |
| Подаци уступљени државним органима | 248.000.000 | 250.000.000 | 101 |
| Подаци уступљени уз накнаду | 15.000.000 | 15.000.000 | 100 |
| **Укупно уступљени подаци:** | **263.000.000** | **265.000.000** | **101** |
| **Услуге из Регистра (извештаји, скоринг и специјални аранжмани):** | **10.000** | **10.000** | **100** |

Поред редовних активности, планирано је учешће представника Регистра у изради Регионалног портала привредних регистара Западног Балкана, који у иницијалној фази треба да обезбеди повезивање привредних регистара Србије и Македоније. У том смислу, наставиће се рад на креирању сервиса који ће се давати корисницима, изради методолошких решења и тестирању њихове имплементације, као и на дефинисању других елемената потребних за функционисање тог портала.

**Пројектовани правци развоја послова Регистра**

***а) Унапређење послова обраде и јавног објављивања извештаја***

У 2018. години главне активности везано за обраду и јавно објављивање финансијских извештаја и документације о усвајању тих извештаја одвијаће се у правцу консолидације пословних процеса и дораде информатичких решења у ПИС ФИ систему, а на основу искустава стечених у прве три године његове примене. Ово у циљу обезбеђивања функционалне целовитости система у условима пуне примене Закона о рачуноводству и потпуног преласка на електронско пословање. У том смислу, посебна пажња ће бити посвећена:

* даљем унапређењу евиденције обвезника достављања финансијских извештаја и доради информатичких решења која треба да обезбеде квалитетније преузимање података из изворних регистара и евиденција;
* доради (ажурирању) ПИС ФИ система Агенције, који ће бити примењен на састављање и достављање извештаја за 2017. годину;
* доради апликације која обезбеђује вођење е-архиве, у условима управљања великом количином електронских докумената.

***б) Развој система бонитета (део ПИС ФИ) и учешће у изради веб портала за пружање услуга Агенције***

У току 2018. године планирани су завршетак изградње целокупног Посебног информационог система финансијског извештавања (ПИС ФИ), који се односи на развој новог информационог система бонитета и учешће у изради веб портала за пружање услуга Агенције.

Изградња новог информационог система подразумева примену савременијих информатичких решења у делу вођења база података, затим у делу утврђивања података и показатеља о бонитету, као и оцена бонитета привредних друштава. Истовремено, подразумева и развој и имплементацију нових информатичких решења која се односе на пружање стандардизованих услуга из Регистра. Као посебан сегмент потребно је развити систем за проверу квалитета, који би омогућио тестирање примењених софтверских решења пре пуштања у продукцију. Такав систем би, поред веће оперативности и прилагодљивости за рад на пословима анализа, извештавања и пружања услуга, требало да обезбеди и већу флексибилност приликом креирања нових услуга.

Израда веб портала за пружање услуга Агенције претпоставља, поред развоја и имплементације савременијег софтверског решења у делу наручивања и испоруке стандардизованих услуга, и развој и имплементацију новог информатичког система који би корисницима требало да обезбедити приступ широкој лепези података који се региструју и воде на нивоу целе Агенције. У поступку израде тих нових услуга које би се пружале на наведеном веб порталу потребно је учешће представника свих регистара како би се, поред већ постојећих стандардизованих услуга које пружа Агенција, сагледала структура свих података којима она располаже, систематизовали подаци из статусних регистара и подаци из финансијских извештаја, дефинисале основне методолошке поставке за креирање услуга које ће обухватати податке из више регистара и које ће се пружати на порталу. Даљи развој услуга које би се пружале на веб порталу, ради јачања њихове информационе моћи, подразумевао би систематизовање и укључивање података који би се преузимали од других надлежних државних институција. У том смислу потребно је креирати услуге које ће омогућити задовољење информационих потреба широког круга корисника, како домаћих тако и страних, у поступку доношења пословних одлука и истраживања пословног окружења, а које ће омогућити јачање институционалне позиције Агенције. У склопу активности израде веб портала за пружање услуга Агенције посебан сегмент требало би да представља дефинисање начина плаћања услуга, како би коришћење понуђених сервиса било што прихватљивије корисницима.

## Регистар заложног права на покретним стварима и правима

Регистар заложног права на покретним стварима и правима је установљен Законом о заложном праву на покретним стварима уписаним у регистар („Сл. гласник РС”, бр. 57/03,61/05, 64/06 и 99/11), а почео је са радом у оквиру Агенције за привредне регистре 15. августа 2005. године.

Очекује се да ће се прилив захтева у наредној години задржати на истом нивоу као и у текућој години. Процена прилива је извршена на основу података о броју захтева који су поднети у прва три квартала 2017. године и дата је у наредној табели.

|  |  |  |  |
| --- | --- | --- | --- |
| **Врста захтева** | **2017.** | **2018.** | **Индекс (3:2)** |
| *1* | *2* | *3* | *4* |
| Упис заложног права | 21.200 | 21.200 | 100 |
| Измена и/или допуна регистрованих података | 2.300 | 2.300 | 100 |
| Упис и брисање забележбе | 250 | 250 | 100 |
| Брисање заложног права | 8.200 | 8.200 | 100 |
| Изводи, потврде, преписи и копије | 700 | 700 | 100 |
| Остали захтеви | 5.000 | 5.000 | 100 |
| Укупно: | **37.650** | **37.650** | **100** |

*Прилив захтева – упоредни приказ за 2017. и 2018. годину*

## Регистар финансијског лизинга

Регистар финансијског лизинга установљен је Законом о финансијском лизингу („Сл. гласник РС”, бр. 55/03, 61/05, 31/11 и 99/11), а почео је са радом у оквиру Агенције за привредне регистре 4. јануара 2005. године.

Процењује се да ће се током наредне године у Регистру финансијског бити остварен нешто већи прилив него 2017. године. Процена је извршена на основу података о броју захтева примљених у првих прва три квартала текуће године и уоченим тенденцијама.

У наредној табели дат је приказ очекиваног прилива до краја 2017. и током 2018. године, по врстама захтева.

|  |  |  |  |
| --- | --- | --- | --- |
| **Врста захтева** | **2017.** | **2018.** | **Индекс (3:2)** |
| *1* | *2* | *3* | *4* |
| Упис података | 12.800 | 15.000 | 117.19 |
| Измена и/или допуна података | 400 | 400 | 100 |
| Престанак/брисање уговора | 8.400 | 8.500 | 101.19 |
| Изводи, потврде, преписи и копије | 50 | 50 | 100 |
| Остали захтеви | 1.200 | 1.200 | 100 |
| Укупно: | **22.850** | **25.150** | **110.07** |

*Прилив захтева – упоредни приказ за 2017. и 2018. годину*

## Регистар судских забрана

Регистар судских забрана је почео са радом 17. септембра 2011. године, а установљен је Законом о извршењу и обезбеђењу („Сл. гласник РС”. број 31/11, 99/11, 109/13, 55/14).

Очекује се да ће током наредне године прилив броја захтева у Регистру судских забрана бити на истом нивоу као и 2017. године, а процена прилива је извршена на основу података о броју захтева који су поднети у прва три квартала 2017. године. Број пријава за регистрацију података зависи од броја донетих привремених мера забране отуђења и оптерећења покретним стварима, непокретностима и стварним правима на непокретностима, као и уредног обраћања Регистру са захтевом за њихову регистрацију. Привремене мере региструју се по захтеву извршног повериоца који има законску обавезу да, одмах по доношењу одлуке којом се одређује привремена мера, тражи упис забране у Регистар, па је релативно мали број регистрованих забрана располагања имовином управо последица неиспуњавања ове законске обавезе.

У наредној табели дат је приказ очекиваног прилива у 2017. и 2018. години, по врстама захтева.

|  |  |  |  |
| --- | --- | --- | --- |
| **Врста захтева** | **2017.** | **2018.** | **Индекс (3:2)** |
| *1* | *2* | *3* | *4* |
| Регистрационе пријаве | 70 | 70 | 100 |
| Остало (изводи, потврде, и сл.) | 40 | 40 | 100 |
| Укупно: | **110** | **110** | **100** |

*Прилив захтева – упоредни приказ за 2017. и 2018. годину*

## Регистар факторинга

Регистар факторинга је основан Законом о факторингу („Сл. гласник РС”, број 62/13), а почео је са радом 22. октобра 2013. године.

Предмет евиденције су решења Министарства финансија којима се привредним друштвима издају или одузимају одобрења за обављање послова факторинга, па је број предмета директно условљен бројем донетих решења министарства надлежног за послове финансија, те економском ситуацијом у земљи која је од пресудног утицаја за развој ове врсте финансијске услуге, а тиме и заинтересованости за оснивање факторинг друштава.

## Регистар уговора о финансирању пољопривредне производње

Регистар уговора о финансирању пољопривредне производње основан је Законом о финансирању и обезбеђењу финансирања пољопривредне производње који је усвојен 25. новембра 2014. године, а објављен у „Сл. гласнику РС”, број 128/14.

Током 2017. регистрован је изузетно мали број уговора, па је очито да ова врста краткорочног финансирања није заживела у пракси. Ситуација се може променити само уколико министарство надлежно за послове пољопривреде предузме одређене кораке како би се овај начин финансирања учинио примамљивијим пољопривредним произвођачима. Чињеница да Закон омогућава бољу заштиту поверилаца, очигледно није и довољан услов за стварање повољног окружења за ову врсту финансирања пољопривредне производње, па ситуација у 2018. години може остати непромењена.

## Централна евиденција обједињених процедура

Централна евиденција обједињених процедура установљена је Законом о изменама и допунама Закона о планирању и изградњи („Сл. гласник РС”, број 145/14). Она је почела са радом у оквиру Агенције за привредне регистре 1. јануара 2016. године и у њој су обједињени подаци, акта и документација свих регистара обједињених процедура на територији Републике Србије која су прибављена и издата у поступку који надлежна служба спроводи у вези са изградњом, доградњом и реконструкцијом објеката.

Процењује се да ће се током наредне године преко Централног информационог система бити поднет већи број захтева него у 2017. години. Процена је извршена на основу података о броју захтева примљених у првих прва три квартала текуће године и уоченим тенденцијама пораста у односу на 2016. годину.

У наредној табели дати су подаци о очекиваном броју захтева који ће до краја 2017. и током 2018. године бити поднети и обрађени кроз Централни информациони систем Агенције за привредне регистре.

|  |  |  |  |  |
| --- | --- | --- | --- | --- |
| **Врста захтева** | **2017.** |  **2018.** | **Индекс (3:2)** |  |
| *1* | *2* | *3* |  |  |
| Издавање локацијских условаИздавање грађевинске дозволе | 19.20011.500 | **21.200****12.700** | **110.42****110.44** |  |
| Привремена грађевинска дозволаУпотребна доволаРешење из члана 145. Закона о планирању и изградњиОстали захтеви | 1206.80017.30034.000 | **130****7.500****19.000****37.500** | **108,33****110,29****109,83****110,29** |  |
| Укупно: | **88.920** | **98.030** | **110,25** |  |

*Прилив захтева – упоредни приказ за 2017. и 2018. годину*

**Пројектовани правци развоја и активности у 2018. години**

**Уговорни регистри**

У Регистру финансијског лизинга би током наредне године требало да буде омогућено подношење регистрационих пријава у електронској форми. Осим званичне иницијативе Асоцијације лизинг компанија Србије, прелазак на дигитални начин подношења регистрационих пријава један је од захтева Акционог плана Владе за унапређење позиције Републике Србије на ранг листи Светске банке о условима пословања *Doing Business* за период 2017-2018. године.

Иако већ дуги низ година постоји свест о потреби унапређења апликативних софтверских решења која се користе у раду уговорне групе регистара, проширење надлежности Агенције увођењем нових регистара у протеклом периоду наметало је друге активности као приоритетне, због чега се у овој групи регистара још увек користе стара, технолошки превазиђена софтверска решења.

С обзиром да у Регистру финансијског лизинга регистрационе пријаве подносе скоро искључиво лизинг компаније, које су технички добро опремљене, да су изразиле интересовање и спремност за прелазак на дигитални начин рада, да су процедуре у овом регистру нешто једноставније од процедура у Регистру заложног права, те да регистрација уговора о финансијском лизингу не намеће потребу измене прописа који регулишу овај правни посао, планирано је да се електронско подношење регистрационих пријава за упис уговора прво омогући у овом регистру. Функционалност електронског подношења пријава сукцесивно би се уводила и у осталим уговорним регистрима. Заокруживањем свих потребних функционалности у Регистру финансијског лизинга створиће се услови да се иста решења, уз мањи ризик и краће време потребно за имплементацију, примене и у осталим уговорним регистрима.

Да би се у будућности створили услови за потпуно дигитализовани начин рада неопходна је измена важеће регулативе, па се очекује значајно ангажовање представника Агенције и на овим пословима. Потребу измене прописа који се примењују у раду уговорних регистара намеће и једна од мера напред поменутог акционог плана Владе којим се у наредној години планира стварање јединственог правног оквира за све регистре колатерала, а која подразумева прописивање обавезе регистрације још неколико правних послова који тренутно нису предмет регистрације.

 **Централна евиденција обједињених процедура**

Када је у питању Централна евиденција обједињених процедура, током наредне године је неопходно предузети активности на унапређењу постојећег, недовршеног софтверског решења, имајући у виду да су одржавање и развој система, који се користи у поступку обједињене процедуре, управо у надлежности Агенције. Наведено подразумева имплементацију нових и унапређење постојећих функционалности, на основу техничке спецификације коју је израдио консултант Светске банке у оквиру пројекта Унапређење земљишне администрације у Србији. Израда техничке спецификације је финансирана из средстава по Споразуму о зајму између Републике Србије и Међународне банке за обнову и развој, од 17. априла 2015. године (ратификован од стране Скупштине Републике Србије на заседању одржаном 24. јуна исте године и објављен у Сл. гласнику РС – Међународни уговори, бр. 13-15 од 26.6.2015. године), а сачињена је на основу Листе препорука за будући развој апликативног софтверског решења, коју су израдили представници МГСИ, НАЛЕД и Агенције (заведена у Агенцији под бр. 10-8-44/17).

Планирана унапређења Централног информационог система требало би да омогуће једноставнији, ефикаснији и комфорнији рад свим корисницима система, да подигну ниво аутоматизације и квалитет структуре података садржаних у бази, те додатно олакшају доступност података релевантних за праћење рада надлежних органа и стања у грађевинарству уопште.

## Регистар удружења и Регистар страних удружења

1. Остварени резултати у 2017. години

Регистар удружења и Регистар страних удружења почели су са радом 22. 10. 2009. године. Регистар је установљен Законом о удружењима (Сл. гласник РС бр. 51/09) и Агенција води регистре као поверени посао.

Од почетка године до 30.09.2017. године, Регистру удружења и регистру страних удружења поднето је 7.946 захтева, и то у регистру удружења укупно 7.853, захтевa а у регистру страних удружења укупно 63 захтевa. На дан 30.09.2017. године у Регистру је уписано укупно 30.476 удружења и 69 представништава страног удружења. У овом периоду поднете су укупно 33 жалбe на одлуке регистратора. До краја године очекује се да ће се број поднетих пријава повећати за око 10%.

1. План рада за 2018. годину

Табеларни приказ примљеног броја захтева у регистру удружења, у 2017. години у односу на очекивани број захтева у 2018. години:

|  |  |  |
| --- | --- | --- |
| **Врста услуге** | **Број захтева** **2017.**  | *Број захтева**за 2018.* |
| Оснивање | 2.850 | 3.000 |
| Промене | 3.100 | 3.800 |
| Брисање  | 600 |  650 |
| Изводи | 1.250 |  800 |
| Потврде и дописи | 900 | 1.200 |
| *Свега:* | ***8.700*** | ***9.450*** |

На основу напред наведених података а вршењем упоређивања, уочава се повећање броја захтева који је у корелацији са већим бројем регистрованих удружења, као и пад броја захтева за издавање извода и потврда а што је последица ступања на снагу одредби Закона о општем управном поступку и обзиром на напред наведено очекује се мало већи ниво прихода у 2018. години у односу на приходе остварене у 2017. години.

Табеларни приказ примљеног броја захтева у регистру страних удружења, у 2017. години у односу на очекивани број захтева у 2018. години:

|  |  |  |
| --- | --- | --- |
| **Врста услуге** | **Број захтева** **2017.**  | *Број захтева**за 2018.* |
| Оснивање | 8 | 10 |
| Промене | 15 | 20 |
| Брисање  | 0 | 3 |
| Изводи | 7 | 10 |
| Потврде и дописи | 50 | 60 |
| *Свега:* | ***80*** | ***103*** |

1. Скенирање и архивирање

У 2018. години ће се вршити скенирање и валидација предмета предатих у Агенцији. Поступак архивирања ће се такође односити само на предмете који дневно пристижу у Агенцију односно очекује се око 9.600 предмета за архивирање.

1. Остале активности

У 2018. години ће се предузети послови на реализацији прве фазе пројекта е-регистрације удружења. Ова прва фаза подразумева организовање свих заинтересованих (надлежно министарство, невладин сектор), ради израде плана промене материјалних прописа како би се обезбедила примена е-регистрације у овом регистру.

У 2018. години ће се радити на даљем убрзању процеса оснивања као и на обуци и едукацији запослених у регистру за послове електронске управе.

## Регистар задужбина и фондација и Регистар представништава страних задужбина и фондација

1. Остварени резултати у 2017. години

Законом о задужбинама и фондацијама („Сл. гласник РС“, број 88/2010), прописано је да Регистар задужбина и фондација и Регистар представништава страних задужбина и фондација води Агенција за привредне регистре као поверени посао Министарства за културу. Сходно законским одредбама Регистар је почео са радом 01.03.2011. године.

У периоду 01.01.2017 - 30.09.2017. године, Регистру задужбина и фондација поднето је 375 захтева, и то 360 захтева у регистру задужбина и фондација и 15 захтева у регистру представништава страних задужбина и фондација. У овом периоду су подигнуте две жалбе на одлуке регистратора. На дан 30.09.2017. године у Регистру је уписано 776 задужбина и фондација и 27 представништва стране задужбине/ фондације. До краја године очекује се да ће се број поднетих пријава повећати за око 10%.

1. План рада за 2018. годину

Табеларни приказ примљених захтева у регистру задужбина и фондација у 2017. години у односу на очекивани број захтева у 2018. години:

|  |  |  |
| --- | --- | --- |
| **Врста услуге** | **Број захтева** **2017.**  | *Број захтева**за 2018.* |
| Оснивање | 80 | 85 |
| Промене | 170 | 200 |
| Брисање | 15 | 18 |
| Потврде и уверења | 35 | 40 |
| Изводи | 90 | 90 |
| *Свега:* | ***390*** | ***433*** |

Табеларни приказ примљених захтева у регистру представништава страних задужбина и фондација у 2017. години у односу на очекивани број захтева у 2018. години:

| **Врста услуге** | **Број захтева** **2017.**  | *Број захтева**за 2018.* |
| --- | --- | --- |
| Оснивање | 4 | 6 |
| Промене | 13 | 16 |
| Брисање | 2 | 4 |
| Потврде и уверења | 9 | 9 |
| Изводи | 6 | 6 |
| *Свега:* | ***34*** | ***41*** |

У 2018. години се очекује мало повећање броја захтева и то само пропорционално броју уписаних задужбина и фондација и уписаних представништава у Регистру. За остале захтеве се очекује отприлике исти број пријава као у 2017. години.

1. Скенирање и архивирање

У 2018. години ће се вршити скенирање предмета предатих у Агенцији. У односу на очекивани број пријава биће потребно скенирати око 500 предмета који ће у просеку имати 10 листова. Поступак архивирања ће се такође односити само на предмете који дневно пристижу у Агенцију односно очекује се око 500 предмета за архивирање.

1. Остале активности

У 2018. години ће се предузети послови на реализацији прве фазе пројекта е-регистрације задужбина и фондација. Ова прва фаза подразумева организовање свих заинтересованих (надлежно министарство, невладин сектор), ради израде плана промене материјалних прописа како би се обезбедила примена е-регистрације у овом регистру.

У 2018. години ће се радити на даљем убрзању процеса оснивања као и на обуци и едукацији запослених у регистру за послове електронске управе.

## Регистар удружења, друштава и савеза у области спорта

1. Постигнути резултати у 2017. години

Законом о спорту („Сл. гласник РС“, број 24/2011), прописано је да Регистар удружења, друштава и савеза у области спорта води Агенција за привредне регистре као поверени посао Министарства за омладину и спорт. Сходно законским одредбама Регистар je почеo са радом 23.09.2011. године.

У периоду 01.01.2017 - 30.09.2017. године, овом Регистру поднето је 11.580 захтева за упис оснивања, промене и брисања података, као и захтева за издавање извода уверења и потврда. У овом периоду поднето је укупно 55 жалби на одлуке регистратора. На дан 30.09.2017. године у Регистру је уписано 13.735 спортских удружења. До краја године очекује се да ће се број поднетих пријава повећати за око 10%.

1. План рада за 2018. годину

Табеларни приказ примљених захтева у 2017. години у односу на очекивани број захтева у 2018. години:

| **Врста услуге** | **Број захтева** **2017.**  | *Број захтева**за 2018.* |
| --- | --- | --- |
| Оснивање |  890 | 950 |
| Промене | 10.150 | 3.500 |
| Брисање |  200 |  230 |
| Потврде и уверења |  305 |  350 |
| Изводи |  310 |  300 |
| *Свега:* | ***11.855*** | ***5.330*** |

У 2017. години је видљив већи број пријава промене односно усклађивања са новим Законом о спорту који неће утицати на висину прихода јер се усклађивање, до 16.02.2017. године, вршило без накнаде. Зато се у 2018. години очекује знатно мањи број пријава промене података, који се неће одразити на приходе. За захтеве, изводе и потврде се очекује мало повећање броја пријава што је у складу са већим бројем регистрованих спортских удружења.

1. Скенирање и архивирање

У 2018. години ће се вршити скенирање предмета предатих у Агенцији. У односу на очекивани број пријава биће потребно скенирати нешто више од 5.000 предмета који ће у просеку имати 15 листова. Поступак архивирања ће се такође односити само на предмете који дневно пристижу у Агенцију односно очекује се нешто више од 5.000 предмета за архивирање.

1. Остале активности

У 2018. години ће се предузети послови на реализацији прве фазе пројекта е-регистрације спортских удружења. Ова прва фаза подразумева организовање свих заинтересованих (надлежно министарство, невладин сектор), ради израде плана промене материјалних прописа како би се обезбедила примена е-регистрације у овом регистру.

У 2018. години ће се радити на даљем убрзању процеса оснивања као и на обуци и едукацији запослених у регистру за послове електронске управе.

## Регистар привредних комора и представништава страних привредних комора

1. Постигнути резултати у 2017. години

Законом о привредним коморама („Сл. Гласник РС“, бр. 112/15) установљен је Регистар привредних комора и Регистар представништава страних привредних комора који је поверен Агенцији за привредне регистре.

У периоду 01.01.2017 - 30.09.2017. године, овом Регистру поднето је 15 захтева за упис оснивања, промене и брисања података, и то 13 захтева у Регистру привредних комора а 2 захтева у Регистру представништава страних привредних комора, као и захтева за издавање извода уверења и потврда. У овом периоду није поднета нити једна жалба на одлуке регистратора. На дан 30.09.2017. године у Регистру је уписано 15 привредних комора и 2 представништва страних привредних комора.

1. План рада за 2018. годину

Табеларни приказ примљених захтева у Регистру привредних комора, у 2017. години у односу на очекивани број захтева у 2018. години:

| **Врста услуге** | **Број захтева** **2017.**  | *Број захтева**за 2018.* |
| --- | --- | --- |
| Оснивање | 4 | 6 |
| Промене | 5 | 8 |
| Брисање | / | 1 |
| Потврде и уверења | / | / |
| Изводи | 7 | 9 |
| *Свега:* | ***16*** | ***24*** |

Табеларни приказ примљених захтева у Регистру представништава страних привредних комора, у 2017. години у односу на очекивани број захтева у 2018. години:

|  |  |  |
| --- | --- | --- |
| **Врста услуге** | **Број захтева** **2017.**  | *Број захтева**за 2018.* |
| Оснивање | 2 | 5 |
| Промене | / | 3 |
| Брисање | / | / |
| Потврде и уверења | / | / |
| Изводи | / | / |
| *Свега:* | ***2*** | ***8*** |

У следећој години се очекује мањи пораст броја пријава у односу на 2017. годину што је у складу са мало већим бројем регистрованих привредних комора.

У 2018. години ће се завршити поступак на развијању ове апликације и очекује се да ће све функционалности бити успостављене у првом кварталу 2018. године. У том периоду се очекује да се ће уградити апликативна решења за преглед скениране документације, поступак по жалби и резервација назива.

1. Скенирање и архивирање

У 2018. години ће се вршити скенирање предмета предатих у Агенцији. У односу на очекивани број пријава биће потребно скенирати око 35 предмета који ће у просеку имати 10 листова. Поступак архивирања ће се такође односити само на предмете који дневно пристижу у Агенцију односно очекује се око 35 предмета за архивирање.

IV. Остале активности

У 2018. години ће се предузети послови на реализацији прве фазе пројекта е-регистрације привредних комора. Ова прва фаза подразумева организовање свих заинтересованих (надлежно министарство, невладин сектор), ради израде плана промене материјалних прописа како би се обезбедила примена е-регистрације у овом регистру.

У 2018. години ће се радити на даљем убрзању процеса оснивања као и на обуци и едукацији запослених у регистру за послове електронске управе.

**ПЛАН АКТИВНОСТИ ЗА 2018. ГОДИНУ**

* У 2018. години највећа активност ће бити посвећена успостављању Регистра здравствених установа и Јединственој евиденцији субјеката у здравству. Нацртом Закона о здравственој заштити (очекује се да ће овај закон бити усвојен до краја 2017. године и да ће ступити на снагу почетком 2018. године), је прописана надлежност Агенције за привредне регистре за вођење Регистра здравствених установа и Јединствене евиденције субјеката у здравству. Овај закон предвиђа следеће активности: преузимање предмета и архивске грађе за здравствене установе од привредних судова (у року од три месеца од дана ступања на снагу закона), превођење последње регистрованих података о здравственим установама у Регистар (у року од 12 месеци од дана ступања на снагу закона), почетак рада регистра (у року од 12 месеци од дана ступања на снагу закона). У том смислу ће се у 2018. години радити на успостављању овог Регистра и Јединствене евиденције у техничком смислу, радиће се на припреми подзаконских акта, на припреми изгледа решења и интернет стране агенције. Такође је потребно запослити два правника (висока стручна спрема) и четири оператера (средња стручна спрема), за рад у овом регистру.
* У 2018. години ће се организовати припремни састанци са надлежним министарствима, како би се покренуо поступак промене материјалних прописа и како би се омогућило спровођење е-регистрације у овим регистрима, и како би се ови регистри прилагодили електронској регистрацији, примени електронског потписивања, електронског плаћања и електронској архиви. Како је потребно у овај поступак укључити све интересне групе, то се резултати, односно припреме Нацрта Закона, очекују у другој половини 2018. године.
* У 2018. години се очекује усвајање новог Закона о здравственој заштити којим ће се регистрација здравствених установа поверити Агенцији за привредне регистре. У том смислу ће се предузети активности потребна за имплементацију овог Регистра. Почетак рада регистра се очекује почетком 2019. године.
* Како је апликативно уређење поступка упаривања уплата на завршено, то се у 2018. години очекује пуна имплементација овог поступка у свим регистрима. На овај начин ће се брже и прецизније упаривати извршене уплате са извршеним услугама, чиме ће се олакшати управљање финансијским средствима која нису везана за предмете регистрације и евиденције.
* Радна група која је формирана за израду Предлога Закона о изменама и допунама Закона о задужбинама и фондацијама је завршила свој рад, очекује се усвајање овог Закона у Скупштини у првом кварталу 2018. године а након тога ће се приступити потребним изменама на софтверу, регистрационим пријавама, изгледу решења и упутства за интернет страну.
* У 2018. години ће се и даље наставити рад на консолидацији података у свим регистрима што подразумева финалну проверу успостављених функционалности, анализу постојећег стања и доношење евентуалних предлога за побољшање постојећих техничких решења а све у циљу олакшања поступка регистрације, побољшања квалитета података и рационализације пословања.
* У 2018. години је потребно наставити поступак унапређења начина приказивања правних лица регистрованих у регистрима удружења, задужбина и фондација, спортских удружења и комора на мапи Регистра мера и подстицаја регионалног развоја и то на тај начин да се приказују појединачно подаци за сваки регистар а не групно како се чини данас.

## Регистар мера и подстицаја регионалног развоја

Регистар мера и подстицаја регионалног развоја (у даљем тексту: Регистар МПРР) почео је са радом 1. фебруара 2011. године, сагласно одредбама Уредбе о садржини, начину и поступку вођења Регистра мера и подстицаја регионалног развоја („Сл. гласник РС”, бр. 93/10, 100/11, 35/12, 16/13, 76/15, 12/17 и 83/17- у даљем тексту: Уредба), донете на основу Закона о регионалном развоју („Сл. гласник РС”, бр. 51/09, 30/10 и 89/15-др. закон), којим је у члану 22. опредељено да Агенција за привредне регистре води Регистар МПРР.

Планирање пословања из надлежности Регистра МПРР за 2018. годину, засновано је на оствареним активностима и резултатима рада посматраним у првих 9 месеци 2017. године, са пројекцијом до краја године, као и на пројектованим правцима развоја послова Регистра МПРР за 2018. годину.

**Планирани обим послова**

Регистар МПРР ће, током 2018. године, обављати редовне активности везане за унос, контролу, обраду, објављивање и испоруку података корисницима, у оквиру следећих група послова:

* Унос података у Регистар МПРР
* Обрада података о подстицајима
* Објављивање података из Регистра МПРР
* Укључивање/увођење нових обвезника уноса података у систем функционисања Регистра МПРР
* Унапређење апликације Регистра МПРР
* Усаглашавања методолошко-технолошких и техничких докумената са одредбама прописа
* Испорука података из Регистра МПРР

***Унос података у Регистар МПРР*** обухвата:

* Унос података о подстицајима (база подстицаја)
* Унос података из других извора (база Мапе Регистра МПРР)

У Регистар МПРР (база подстицаја) унето је укупно 277.144 (просечно годишње 30.794) подстицаја регионалног развоја, који су реализовани делимично или у потпуности у периоду од 2008-2016 године, док је у текућој години, закључно са 30.09.2017. године, унето 13.066 подстицаја.

У Табели 1. приказан је укупан број подстицаја регионалног развоја по реализаторима (26 званичних и 55 оперативних), регистрован у периоду јануар 2008-септембар 2017. године, као и пројекције уноса наведених података до краја 2017. године, односно, за 2018. годину, за коју се очекује благи пораст броја подстицаја.

***Табела 1. Укупан број подстицаја регионалног развоја по реализаторима***

| **ЗВАНИЧНИ РЕАЛИЗАТОР** | **Број оперативних реализатора** | **2008-2016** | **2017****(I-IX)** | **2018**[[2]](#footnote-3) |
| --- | --- | --- | --- | --- |
|  1. Министарство привреде | 5 | 1.965 | 71 |   |
|  2. Министарство финансија[[3]](#footnote-4) | 1 | 16.032 | 584 |   |
|  3. Министарство пољопривреде, шумарства и водопривреде[[4]](#footnote-5) | 1 | ... | ... |   |
|  4. Министарство заштите животне средине | 1 | 1.828 | 51 |  |
|  5. Министарство грађевинарства, саобраћаја и инфраструктуре | 2 | 559 | 6 |   |
|  6. Министарство рударства и енергетике | 2 | 111 | 18 |   |
|  7. Министарство трговине, туризма и телекомуникација | 1 | 811 | 98 |   |
|  8. Министарство за рад, запошљавање, борачка и социјална питања | 1 | 3.976 | 104 |   |
|  9. Министарство просвете, науке и технолошког развоја | 7 | 10.924 | 56 |   |
| 10. Министарство здравља | 2 | 2.170 | 117 |   |
| 11. Министарство културе и информисања | 4 | 11.570 | 9 |   |
| 12. Министарство за европске интеграције  | 1 | 4.515 | ... |   |
| 13. Фонд за развој Републике Србије | 1 | 22.224 | 543 |  |
| 14. Национална служба за запошљавање (НСЗ) | 1 | 176.033 | 10.637 |   |
| 15. Развојна агенција Србије | 1 | 6.172 | 477 |   |
| 16. Агенција за осигурање и финансирање извоза (АОФИ) | 1 | 2.141 | 130 |   |
| 17. Развојни фонд Аутономне покрајине Војводине | 1 | 2.255 | 46 |   |
| 18. Управа за капитална улагања Аутономне покрајине Војводине  | 1 | 2.365 | 30 |   |
| 19. Покрајински секретаријат за енергетику, грађевинарство и саобраћај | 4 | 1.058 | 40 |   |
| 20. Покрајински секретаријат за регионални развој, међурегионалну сарадњу и локалну самоуправу | 1 | 561 | ... |   |
| 21. Покрајински секретаријат за високо образовање и научно-истраживачку делатност | 1 | 98 | 2 |   |
| 22. Покрајински секретаријат за пољопривреду, водопривреду и шумарство | 1 | 4.945 | 21 |   |
| 23. Покрајински секретаријат за привреду и туризам | 4 | 1.830 | 1 |   |
| 24. Покрајински секретаријат за спорт и омладину | 1 | 471 | ... |   |
| 25. Покрајински секретаријат за урбанизам и заштиту животне средине | 5 | 1.269 | 9 |   |
| 26. Секретаријат за привреду Града Београда | 4 | 1.261 | 16 |   |
| **Укупно** | **55** | **277.144** | **13.066** | **23.000** |
| **(20.000)**[[5]](#footnote-6) |

Унос података из других извора, у Регистар МПРР,обухвата унос података из тзв. „других извора“ (други регистри, Народна банка Србије, Национална служба за запошљавање, Републички завод за статистику Србије), у базу Мапе Регистра МПРР, према успостављеним процедурама.

***Обрада података о подстицајима*,** у складу са важећом методологијом за унос података у Регистар МПРР, биће спроведена у 2018. години за претходну годину (годишња обрада) и првих шест месеци 2018. године.

***Објављивање података из Регистра МПРР*** на Мапи Регистра МПРР врши се два пута годишње, по завршетку обраде података (коначна обрада за претходну годину и полугодишња обрада за текућу годину).

***Укључивање/увођење нових обвезника уноса података у систем функционисања Регистра МПРР*** врши се у складу са захтевима прописа (превасходно Уредбе и Закона о министарствима) и подразумева увођење нових обвезника уноса података у Регистар МПРР (у даљем тексту: ОУПР) у већ успостављени систем функционисања Регистра МПРР, уз спровођење, између осталог, и обуке овлашћених лица за унос/претрагу података у Регистар МПРР.

***Унапређење апликације Регистра МПРР*** спроводи се уциљу *усавршавања пословног процеса уноса и контроле података.*Регистар МПРР ће, у сарадњи са информатичком службом Агенције, поред раније започетих активности, интензивно радити на иновирању процеса уноса података у Регистар МПРР, у смислу уградње нових и дораде постојећих логичких контрола, превасходно ради обезбеђивања идентичних услова (захтева логичке контроле) под којима се врши унос података, било *путем XML-а,* било путем *апликације за ручни унос података.*

***Усаглашавања методолошко*-*технолошких и техничких докумената са одредбама прописа***

У склопу процеса усаглашавања методолошко-технолошких и техничких докумената са (планираним и непланираним) изменама Уредбе и других релевантних прописа, Регистар МПРР ће вршити ревизију (интерних) методолошких материјала:

* *Упутства о ближим условима и начину уноса података о мерама и подстицајима регионалног развоја у Регистар МПРР*;
* *Правила логичке контроле података у Регистру МПРР;*
* *Пратећих текстова, објашњења и докумената на сајту.*

Такође, ради задовољавања основног постулата да подаци о мерама и подстицајима буду упоредиви у временским серијама, у Регистру МПРР ће, по потреби, бити спроведено:

* иновирање *Мапе Регистра МПРР,*
* иновирање *Стандардизованог извештаја о мерама и подстицајима регионалног развоја-ИЗВ 18.1*
* иновирање *Извештаја за ОУПР-ове* и осталих докумената од значаја за рад овог регистра.

***Испорука података из Регистра МПРР*** врши се у складу са одредбама Уредбе и Одлуке о висини, обиму и начину испоруке података и докумената који се уступају без накнаде државним органима и организацијама, органима аутономних покрајина и јединицама локалне самоуправе („Сл. гласник РС”, бр. 56/12 и 106/15), и то као услуга без накнаде. У току првих девет месеци 2017. године, из Регистра МПРР укупно је испоручено 231.578 података (159.420 података путем стандардизованих извештаја и 72.158 података према Извештају[[6]](#footnote-7) за ОУПР-ове). Структура пружених услуга према врсти извештаја, као и броју података који су испоручени корисницима, дата је у Табели 2. У 2018. години се очекује благи раст броја података који се испоручују корисницима, посебно у делу испоруке података путем извештаја за ОУПР-ове.

***Табела 2. Број испоручених података према врсти извештаја***

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2012** | **2013** | **2014** | **2015** | **2016** | **2017****(I-IX)** | **2018**[[7]](#footnote-8) |
| **Испоручени подаци по:** |  |
| - стандардизованом извештају | 3.241 | 69.595 | 7.915 |  7.945 | 75.000 | 159.420 |  |
| - посебном захтеву корисника | 8.895 | 86.842 | - | 49.924 | 58.652 | - |  |
| - извештају за ОУПР-ове | - | - | - | - | - | 72.158 |  |
| **Укупан број испоручених података** | **12.136** | **156.437** | **7.915** | **57.869** | **133.652** | **231.578** | **420.000** |
| **(390.000)**[[8]](#footnote-9) |

**Пројектовани правци развоја послова Регистра МПРР**

Регистар МПРР ће посебну пажњу посветити *ревизији* *Закона о регионалном развоју,* имајући у виду чињеницу да јенадлежно министарство већ отпочело рад на ревизији овог закона. Ревизија поменутог закона је прилика да се употпуни правни оквир за вођење Регистра МПРР и отклоне постојеће мањкавости у његовом функционисању, узроковане чињеницом да су неки аспекти његовог функционисања поднормирани (важећим законом нису предвиђене санкције за неизвршавање прописаних обавеза, било ког актера у процесу функционисања Регистра МПРР, па ни ОУПР-ова, превасходно у погледу благовременог и коректног уноса, контроле и потврђивања података у Регистру МПРР).

Такође, Регистар МПРР ће, у оквиру Радне групе за ревизију закона, заступати став да би било целисходно размотрити могућност за *наплаћивање услуга из овог регистра (*евентуална измена степенатранспарентности збирних података из овог регистра, као и успостављање обавезности преузимања података/извода из регистра од стране корисника подстицаја).

Рад на *даљем унапређењу информационо-комуникационих перформанси Регистра МПРР*, допринеће стварању услова за одређене статистичке обраде и анализе.

**Ризици у пословању**

У обављању послова из своје надлежности, Регистар МПРР се суочава са одређеним ризицима, који могу утицати на благовремено извршавање планираних задатака, будући да, с једне стране, важећим прописима нису предвиђене казнене одредбе за неблаговремени унос коректних података о подстицајима у Регистар МПРР, од стране ОУПР-ова, и да с друге стране, неадекватна кадровска подршка овом регистру, угрожава његово функционисање. Стално повећавање броја ОУПР-ова, односно, повећавање обима посла у Регистру МПРР, није пропраћено повећањем броја запослених, а честе флуктуације и одлазак кадрова из ИТ сектора Агенције има за последицу повремени изостанак одговарајуће ИТ подршке Регистру МПРР.

## Заједнички послови

1.
2.
3.
4.
5.
6.
7.
8.
9.
10.
11.
12.
13.
14.

### Архива

Поред планираних и реализованих мера у циљу заштите архивске грађе и документарног материјала у претходном периоду а у складу са курсом који је одредила Влада Србије, примарни и стратешки циљ за 2018. године је формирање дигиталног архива АПР-а.

Дигитални архив подразумева превођење папирних докумената у електронску форму, односно скенирање папирне архиве. Као крајњи резултат превођења у електронски облик, односно дигиталну форму архивалија, је могућност да се у архивској апликацији (САРА) виде сва документа у електронској форми. Корисницима ће бити омогућено да могу, уместо у папирну форму, извршити увид у електронску форму документа.

Значај формирања е – архиве је вишеструк и огледа се у функционалнијем обављању свих стандардних архивских послова, почев од: примопредаје са ствараоцима (регистрима), вођења архивске књиге и организовања смештаја и чувања преузете документације у депо, преко спровођења мера заштите документације (у физичком смислу и са техничко-технолошких аспеката) и њеног коришћења за потребе Агенције и странака, до послова на одабирању и обради архивске грађе и издвајању и уништавању безвредног регистратурског материјала. Затим, крајњи циљ је стварања савремене, функционалне и најширој јавности доступне електронске архиве, као мере не само поједностављеног и олакшаног претраживања од стране свих заинтересованих корисника, већ и као мере технолошке заштите документације и важног стратешког циља Агенције, који би имао сем препознатих и очигледних функција и значаја и једну посебну, стратешку важност, као језгро из кога ће се црпсти релевантне информације за потребе формирања Регионалног регистра, као наднационалног пројекта у којем наша Агенција игра незамењиву улогу, а који ће бити чвориште путем којег ће се успоставити непосредна електронска веза са релевантним изворима из читаве Европе и света.

У Архиву АПР-а смештено је око 3,5 километра архивске грађе која је делимично припремљена ѕа скенирање. Прва обрада и припрема обављена је у претходном периоду а подразумевала је препакивање, чишћење, одстрањивање метала и других садржаја који оштећују папир, паковање у архивске кутије, обележавање и смештај у архивске депое. Дигитализацијом би се употпуниле превентивне мере које се предузимају у циљу трајног чувања ове вредне грађе.

Скенирањем комплетне архиве, односно предмета који су преузети од других државних органа, добили базу података са око 15.000.000 слика. За ову импресивну бројку дигиталних слика потребно је обезбедити већи број запослених као и опреме која треба да буде техничка подршка овом великом пројекту. База података у којој ће бити похрањени електронски документи треба да буде формирана у оквиру архивског софтвера САРА и то отварањем нове роле којој ће моћи да приступе и корисници архивске грађе.

Да би се овај стратешки циљ испунио неопходно је у следећој години, ангажовати већи број радника који би били обучени за обављање послова на скенирању старе архиве. Планирано је да се формира посебна група која би у Архиву АПР-а у посебним просторијама, радила на припреми и скенирању као и на враћању скениране архиве на физичку локацију тј архивски депо.

Број скенера и рачунара је недовољан за обављање овог великог посла тако је планирана набавка додатих скенера, подесних за скенирање оштећене и старе архиве.

Обзиром да се перманентно повећава количина архивске грађе и документарног материјала то је неопходан и простор за чување исте. Из тих разлога у привремени архивски депо у Шимановцима измештено је око 3 километра документарног материјала који се издаје корисницима и редовно одржава. У 2018. години планирано је даље препакивање архиве, обележавање, класификација и евидентирање по врсти и хронологији.

Услов за очување архиве је да просторије, у којима је смештена архива, буду обезбеђене од свих фактора ризика који могу довести у опасност безбедност зграде и архиве а у случају елементарних непогода. Такође, потребно је обезбедити услове за даљи несметан рад и функционисање архивских депоа у којима се ради: обрада, класификација и систематизација документације применом савремених информационих технологија. У том смислу потребно је даље редовно вршити дератизацију, дезинфекцију и дезинсекцију архивских депоа и свих других просторија као и околину како би се предупредила појава глодара, прљавштине и свих других негативних фактора те врсте.

У архивским депоима смештена је архива у покретне архивске регале који трпе велико оптерећење а и свакодневно се користе, тако је неопходно и редовно сервисирања покретних архивских регала, како би се обезбедила потпуна сигурност приликом употребе како за архиву тако и за запослене.

Јединственост и национални значај архивске грађе и документарног материјала Агенције захтева предузимање свих безбедносних мера како би Архив био заштићен. Поред безбедносних аспеката уређење партера се односи и на одржавање и оплемењивање зелених површина испред Архива Агенције.

Прописи који регулишу област управљања архивском грађом предвиђају и обавезе ствараоца да архиву држе у сређеном и безбедном стању. Поред закона ту обавезу намеће и домаћинско одношење према имовини Агенције и државе. У том смислу у наредној години биће настављено са систематизацијом предмета што подразумева: слагање предмета по врсти и хронологији, затим паковање у заштитну фолију па у архивску кутију. Сређивање подразумева и обележавање регистратурске јединице архивском ознаком, уношење у архивску апликацију (САРА), потребних података и одлагање кутије на коначну физичку локацију.

До сада је архивистички сређено око 8 километра архиве а у наредној години је планирано сређивање 6 километра архивских докумената. Да би се испунио повећан план у односу на претходну годину неопходан је ангажман људских ресурса за ту врсту веома обимног посла.

Чување и физичка заштита папирне документације подразумева и одговарајуће паковање у регистратурске јединице (кутије, фасцикле..) што омогућава превентивну заштиту од негативних спољних утицаја.

Због дислоцираности архиве на више локација (Архив АПР-а, седиште Агенције и привремени архивски депо у Шимановцима као и сталне потребе за коришћењем исте планирано је и ангажовање транспортних возила како би се одржала јединственост и уредност архиве.

Архив Агенције, у свом саставу има и читаоницу која је опремљена у складу стандардима за ту намену односно место где се вршити увид у предмете, добија се копија предмета као и сва друга, законом предвиђена, стручна помоћ. План за 2018. годину је и увођење система за електронско плаћање накнаде за услуге од стране Архива АПР-а, ради ефикасније реализације посла.

У претходној години усавршен је рад архивске апликације САРА која је у великој мери допринела ефикасности и економичности рада Службе архиве. Даље унапређење и нова софтверска решења треба да иду у правцу усавршавања софтвера за потребе корисника као и за формирање е-архиве.

Велики корак учињен је у оспособљавању софтвера за опцију евидентирања архиве која је преузета од других државних органа а чије се нумерисање приликом завођења разликује од начина евидентирања у Агенцији. У 2018. години планирано је евидентирање наведене архиве, формирање електронске архивске књиге и обележавање архивских кутија потребним бар кодом.

Као и претходних година тако ће и у наредној години у примени бити Листа категорија регистратурског материјала са роковима чувања, на коју је Архив Србије дао сагласност. Планиран је даљи континуиран и у складу са потребама посла обављање послова на одабирању архивске грађе уз излучивање безвредног регистратурског материјала. У наредној години биће настављено спровођење поступка излучивања безвредног регистратурског материјала у сарадњи са предузећима која се баве рециклажом старог папира а у складу са прописима. На овај начин Агенција са једне стране потврђује друштвену одговорност и штити животну средину, а са друге стране ослобађа простор за смештај нове архиве.

У складу са Законом о културним добрима („Службени гласник РС“ бр. 71/94) Служба архиве ће и следеће године водити архивску књигу као инвентарни попис целокупног регистратурског материјала који у свом раду створи Агенција са новином која се огледа у формирању електронске архивске књиге.

Сталне едукације и усавршавање запослених на архивским пословима биће настављени и у наредном периоду и то кроз разне посете семинарима, радионицама, конгресима и похађањем школе архивистике и др. Звање архивског помоћника и вишег архивског помоћника стиче се полагањем стручног испита из области заштите културних добара који организује Државни архив Србије и који ће, и у наредној години, похађати архивари.

Најављени сет нових закона из области заштите архивске грађе као културног добра и регулисање односно уређење рада архивских установа имплицира и на стално праћење позитивних прописа ради усклађивања постојећих правилника и процедура којима је регулисан рад Службе архиве Агенције.

Јавност и доступност архивске грађе обезбеђује се кроз коришћење и то копирање архиве, скенирање и давање на увид непосредним корисницима у читаоници Архива. За следећу годину планирано је настављање континуираног и правовременог обавештавања јавности о начину, времену и процедурама за коришћење архивске грађе Агенције. О низу услуга које пружа Агенција кроз Архив, планирано је континуирано обавештавање путем веб сајта Агенције, штампаних брошура, флајера, упутства, процедура и др.

###

### Скенирање

До краја  2017. године биће  скенирано око 4.500.000 страна предмета свих регистара.

Имајући у виду планирана увећања и смањења броја предмета у регистрима,  за 2018. годину се планира потреба скенирања око 6.000.000 страна предмета свих регистара АПР, у папирној форми, плус скенирање старе судске документације у делу надлежности Службе архиве, која овде није обухваћена.

### Експедиција

До краја 2017. године, на нивоу Агенције, биће експедовано око 460.000 одлука различитих регистара, од чега:

* 280.000 путем службе ПТТ-а
* 180.000 личним уручењем, у просторијама АПР

У наредној 2018. години не очекује се повећање броја одлука (у писаној форми) што би износило око 460.000 писаних отправака за све регистре.

### Инфо центар

До краја 2017. године Инфо центру ће бити упућено око 113.000 позива, 18.500 и-мејлова, а 185.000 корисника услуга ће информацију потражити личним доласком у просторије Агенције у Београду.

У односу на 2016. годину уочена је тенденција повећања коришћења свих услуга које пружа Инфо центар и то: у непосредном контакту са Инфо пултом за 8,19 %; путем електронске поште (4,52%); позивни центар (7,62%). Број пропуштених позива у кол центру у благом је паду и износи просечно 17% у односу на број примљених позива.

Очекујемо да ће се број корисника услуга Инфо центра АПР повећати и у наредној, 2018. години, посебно имајући у виду планирано повећање броја регистара које води АПР, односно омогућавање подношења електронске пријаве за оснивање предузетника и једночланог доо.

### Одељење за испоруке података

Одељење за испоруке података (ОИП) формирано је почетком 2013. године и у међувремену се прецизније профилисало, како у кадровском смислу, тако и у смислу планирања будућег развоја.

Кроз одличну сарадњу са ИТ сектором, успостављен је висок ниво квалитета услуга за кориснике из јавног и приватног сектора, уз стално унапређивање и документовање пословних процеса.

Развој овог аспекта рада Агенције у претходном периоду је из објективних разлога успорен, јер је планирано активирање „Портала за услуге Агенције за привредне регистре” померено због реализације приоритетнијих послова, пре свега успостављања нових регистара.

У складу с тим, и програм рада ОИП за 2018. годину, укључујући финансијски и кадровски план, направљен је имајући у виду актуелне развојне приоритете Агенције у 2018. години.

1. Активно учешће у дефинисању, активирању и промоцији нових и унапређених интерактивних услуга Агенције

У оквиру могућности које ће пружити реализација актуелних развојних планова Агенције ОИП ће се активно укључити у унапређење електронских услуга Агенције, заједно са широким кругом актера у Агенцији (менаџмент, регистри, ИТ, остале службе), што пре свега треба да омогући флексибилно дефинисање услуга за разне класе корисника, са широким избором права коришћења,

како за испоруке података по захтеву, тако и путем веб сервиса.

При томе ће даље унапређење блиске сарадње ОИП и ИТ сектора бити од кључне важности за постизање жељених ефеката увођења нових и унапређених услуга за све дефинисане класе корисника услуга Агенције, као и за обезбеђење одговарајућег нивоа подршке корисницима.

1. Промоција и уговарање коришћења унапређеног веб сервиса за шири круг корисника са накнадом и без накнаде, наставак увођења веб сервиса за велике кориснике

Нуђење услуга веб сервиса ширем кругу корисника који плаћају накнаду (укључујући оне који ће преузимати мање количине података) захтеваће одговарајуће прилагођавање понуђених услуга, како на нивоу регулативе, тако и на организационом и техничком нивоу.

Постојећу базу корисника који континуирано преузимају веће количине података треба проширити изван банкарског сектора проактивним, циљаним активностима, усмереним на одабране групе корисника, на чему се већ радило у претходном периоду (Телеком Србија, ЕПС, итд), имајући у виду као ризик текућу консолидацију банкарског сектора у Србији.

За успешно проширење ове корисничке базе током 2018. године неопходно је битно унапређење услуга базираних на веб сервисима, пре свега кроз њихову диверсификацију (могућност избора ограничене територије, могућност избора ужег сета података уз мању накнаду, разни предефинисани сетови података, итд), координирано са понудом услуга испорука по захтеву.

За подршку већем броју корисника са накнадом који преузимају мање количине података биће неопходно да се битно унапреди део софтвера за праћење рада и администрацију веб сервиса.

Други важни предуслови за остварење средњорочног плана развоја ОИП, а посебно његовог дела који се тиче веб сервиса, јесу и:

* проширивање обима података расположивих путем веб сервиса, у два корака: прво комбиновањем података из других регистара са постојећим статусним подацима, а онда и укључивањем комплетних регистара (укључујући регистар ФИ) у веб сервис;
* унапређење квалитета података у базама података регистара Агенције, као и подизање капацитета за аналитичке послове и сложено извештавање.

Резултати ОИП у наведеним областима зависиће од могућности Агенције да током 2018. године инвестира у овај сегмент посла и да на томе ангажује део врхунских ИТ кадрова.

Уз обезбеђење тих предуслова и прилагођавање пратеће регулативе, током 2018. године биће могуће боље искористити потенцијале веб сервиса, пре свега квалитетном обрадом потенцијалног тржишта за ову врсту услуга и активнијим нуђењем услуга одабраном кругу корисника (пре свега велике фирме у секторима телекомуникација, трговине, итд).

1. Унапређење сарадње са државним органима, уз све ширу примену веб сервиса

У периоду 2014.-2017. године интензивирано је нуђење веб сервиса као опције за директно повезивање са најважнијим партнерима у јавном сектору, што је дало значајне резултате (НБС, МУП, Пореска управа, CROSO, Војска Србије, низ министарстава, агенција и инспекција, и други).

Имајући у виду квалитет и поузданост рада веб сервиса Агенције, као и све ширу примену новог „Закона о управном поступку”, током 2018. године може се очекивати даље повећање броја корисника веб сервиса у јавном сектору, као и његово интензивније коришћење.

Ипак, реализација ефикасног и одрживог проширења корисничке базе у јавном сектору, а пре свега међу јединицама локалне самоуправе (градови и општине), зависиће од обезбеђења додатних функционалности веб сервиса (пре свега обезбеђење „територијалног ограничења” на нивоу корисника, али и друге могућности за диверсификацију услуга базираних на веб сервису).

ОИП је већ потпуно преузео „пословни ниво подршке корисницима” за банке и друге кориснике веб сервиса (са и без накнаде), у пуној координацији са ИТ сектором који врши „технички ниво подршке”, што ће се континуирано наставити и унапредити tokom 2018. године. Ово је посебно важно за реализацију сложених „кампања преузимања података”, сваке године после завршетка обраде финансијских извештаја, и по потреби после промена закона.

1. Унапређење сарадње са јединицама локалне самоуправе, стандардизација услуга

У оквиру постојеће сарадње са јединицама локалне самоуправе (ЈЛС), ОИП је преузео праћење реализације Споразума о сарадњи са Канцеларијама за пријем документације. Ово обухвата пријем месечних извештаја и спецификација од ЈЛС и њихову обраду, евидентирање и иницирање одговарајућег плаћања, у сарадњи са експедицијом и Сектором економско финансијских послова.

Осим тога, запослени у ОИП наставиће да пружају непосредну подршку за упите из ЈЛС који се тичу регистрације привредних субјеката, у сарадњи са запосленима у надлежном регистру.

Унапређење односа са јединицама локалне самоуправе – општинама и градовима, остварено кроз стандардизацију и аутоматизацију услуга испоруке података који се односе на одређену општину или област, зависиће од могућности унапређења електронских услуга Агенције у 2018. години.

У том случају би се, уз подршку Министарства за државну управу и локалну самоуправу, могао да реализује посебан програм у оквиру кога би се дефинисали прецизни типски споразуми и разрадила „добра пракса” за испоруке података и за помоћ општинама у њиховом коришћењу. Ово се може допунити и посебним обукама (преко Интернета и у учионици) за представнике општина.

1. Унапређење испорука података по захтеву корисника, на бази стандардизације услуга и њиховог приближавања корисницима

Почев од 2012. године, када је уведена прецизна регулатива за испоруке података по захтеву корисника, кроз стално унапређивање њене практичне примене, ова област је доведена на доста висок ниво (брз и прецизан одзив на захтеве корисника, уз активну помоћ корисницима да формулишу захтеве на одговарајући начин).

Једна од негативних последица одлагања активирања Портала за услуге јесте смањење аутоматизованости процедура рада у ОИП, због застарелости коришћених софтверских алата и немогућности праћења развоја софтвера у регистрима и Сектору економско финансијских послова, што за сада није компензовано новим софтверским алатима за ОИП.

У овој области битно је поменути и активно учешће ОИП у испорукама података у складу са Законом о слободном приступу информацијама од јавног значаја, у чему је планирано да током 2018. године ОИП преузме још већу одговорност.

1. Даље унапређење подзаконских аката који регулишу испоруке података

За реализацију горе наведених активности, осим развоја одговарајућих електронских услуга, кључни предуслов је благовремено усклађивање свих аката који регулишу испоруке података, што треба да омогући:

* пуно искоришћење потенцијала нових електронских услуга, пре свега оних које ће понудити аутоматизоване испоруке података по захтеву корисника;
* олакшавање понуде испорука података путем веб сервиса ширем кругу корисника, укључујући одговарајуће повољније услове набавке за одређене типове корисника и података;
* стандардизацију и унапређење односа са корисницима којима се подаци испоручују без накнаде, посебно за јединице локалне самоуправе.

Ово се односи пре свега на унапређење одговарајућих Одлука и пратеће Методологије за испоруке података, као и одлука које регулишу накнаде за услуге Агенције.

1. Учешће у интерним, домаћим и међународним пројектима који укључују услуге базиране на подацима и интероперабилност система, као и у конкурсима за средства донатора

Руководилац и запослени у ОИП могу се, као и до сада, **у** разним улогама, укључујући и вођење пројеката, активно укључити у пројекте Агенције који су претежно или у некој мери везани за испоруке података и/или односе са корисницима, а посебно у сложеније пројекте са нагласком на квалитету и безбедности података (као што су били пројекти ITIL, СФУК, Упаривање уплата, итд).

Планиран је и наставак учешћа у националним и регионалним пројектима, у складу са могућностима и приоритетима Агенције, у сарадњи са ИТ сектором и другим деловима Агенције.

1. Учешће у пословима стратегије, планирања, квалитета и стандардизације

Како су односи са корисницима, и посебно услуге испоруке података, критични процеси у раду Агенције, неопходно је учешће ОИП на стратешком нивоу планирања активности Агенције и праћењу реализације развојних планова.

Већ је наглашен значај рада на унапређењу квалитета података у базама података Агенције, као и њиховом међусобном повезивању и усклађивању. Квалитет услуга испорука података, као и квалитет и безбедност самих података у базама података регистара Агенције треба да представљају један од кључних циљева стандардизације (пре свега стандарда серије ISO 9000 и ISO 27000), у чему је ОИП спреман да активно учествује.

1. Унапређење координације и поделе посла са регистрима и ИТ сектором

Комплетан циклус пословног процеса „Испоруке података из регистара Агенције” обухвата:

* Прихват наруџбина од свих врста корисника, са и без накнаде, уз активну подршку корисницима да дефинишу свој захтев;
* Формирање типског захтева за израду података и слање ИТ сектору;
* Прихват података од ИТ сектора, провера усаглашености података са захтевима корисника, по обиму и садржају;
* По потреби додатна аналитичка обрада података, мање или веће сложености;
* Израда и слање предрачуна (за кориснике који плаћају накнаду);
* Праћење плаћања предрачуна и упаривање уплата;
* Испорука података кориснику, уз евидентирање у складу са процедурама рада;
* Израда и слање рачуна за податке (за кориснике који плаћају накнаду);
* Праћење плаћања месечних рачуна и упаривање уплата;
* Обрада рекламација корисника.

Осим потпуног преузимања послова испоруке података за све статусне регистре, преузет је део посла који се тиче контакта са корисницима и израде предрачуна и рачуна од Регистра финансијског лизинга и Регистра заложног права и унапређена координација посла и међусобна информисаност везано за испоруке података из Регистра финансијских извештаја, што подразумева и улогу координације у обради „комбинованих захтеве за подацима из више регистара”.

Постојеће механизме комуникације и координације са регистрима и ИТ сектором треба током 2018. године континуирано унапређивати.

ОИП ће се трудити да у наредном периоду омогући још веће растерећење ИТ сектора, кроз:

* Унапређење аналитичких знања запослених у ОИП, што треба реализовати кроз осмишљен програм обука;
* Пуно коришћење унапређених електронских услуга Агенције, као и додатних софтверских алата за ОИП, у мери у којој они буду развијени и пуштени у рад током 2018. године.

# ОДНОСИ СА ЈАВНОШЋУ

Главне активности Агенције у 2018. години усмерене су на даље олакшавање процедура регистрације и увођење е-сервиса и услуга за кориснике. Реализацијом најављених пројеката, Агенција испуњава циљеве због којих је основана (олакшавање оснивања) и испуњава зацртане циљеве Владе Републике Србије усмерене на унапређење пословног окружења и изградњу е-управе. Стога, главни комуникацијски план је усмерен на информисање јавности и промоцију резултата које ће Агенција остварити у области оснивања привредних субјеката, издавања е-грађевинских дозвола, унапређења постојећих и увођење нових електронских сервиса и услуга за кориснике у земљи и региону, који ће скратити административне процедуре и олакшати пословање.

Светска банка је 31. октобра у Вашингтону објавила Извештај „Doing Business 2018” у којем је Србију рангирала на 43. место на свету према „лакоћи пословања“. Овај догађај побудио је велико интересовање медија који су извештавали о великом напретку који је остварен према критеријумима које мери ова институција, а који су од великог утицаја и на одлуке инвеститора. Овај резултат је постигнут захваљујући побољшању прописа везано за пословање, а у односу на идеално пословно окружење Србија има 73,13 бодова. Конкретно, по индикатору- покретање пословања, остварен је напредак за 15 позиција- са 47. на 32. место светске ранг листе, са оствареним бројем бодова 92,57 у односу на идеално пословно окружење. У саопштењу Светске банке је наглашено да је олакшано оснивање привредних субјеката смањењем административне таксе за оверу потписа и повећањем ефикасности регистра чиме је смањено време које је потребно за регистрацију предузећа. Као последица ових активности, трошак оснивања привредних субјеката је пао са 6,5 на 2,3 процента прихода по глави становника, а време оснивања је сведено на 5,5 дана, што је за 3 дана мање од општег просека за привреде OECD-a. Напредак је констатован и у области спровођења уговора и добијања кредита. Најбољи резултат, 10. место, остварен је по индикатору- издавање грађевинских дозвола. Захваљујући увођењу електронских процедура, грађевинске дозволе се издају у оквиру недељу дана.

У складу са владиним плановима за унапређење пословне климе, у Агенцији за привредне регистре ће у 2018. години бити уведена е- регистрација за оснивање једночланих привредних друштава и предузетника, као пилот-пројекат којим ће започети увођење е- регистрације за све форме привредни субјеката и остала правна лица. У плану је организовање медијског догађаја тим поводом. О новинама у раду Агенције биће правовремено информисани корисници услуга Агенције, пословна заједница и општа јавност. На интернет страници Агенције биће објављене најважније информације о процедурама, он-лајн обрасци и видео упутства.

Такође, у сарадњи са Асоцијацијом лизинг компанија и другим заинтересованим партнерима, потребно је обавестити банке и лизинг куће, као кориснике, о увођењу он-лајн регистрације у Регистру финансијског лизинга и Регистру заложног права.

Планираним унапређењем постојећег информационог система за издавање е-грађевинских дозвола и додатним подизањем функционалности Централне евиденције обједињених процедура требало би да се, с једне стране, омогући ефикаснији рад државне управе и локалне самоуправе а, с друге стране, брже и једноставније добијање грађевинских дозвола за грађане. У сарадњи са Министарством грађевинарства, саобраћаја и инфраструктуре и НАЛЕД-ом, Агенција ће учествовати у медијским догађајима који ће информисати јавност о свим новинама и резултатима спроведених активности.

У складу припрема за подношење финансијских извештаја за 207. годину преко Посебног информационог система за састављање, достављање и објављивање е- финансијских извештаја, Агенција ће, уколико дође до најављених измена Закона о рачуноводству, известити кориснике (преко своје интернет стране и учешћем на стручним скуповима) и општу јавност (организовањем конференције за новинаре) о новинама у процедурама подношења извештаја. Како се све процедуре у овом систему воде електронски, ово је први, потпуно заокружени, е- сервис који је Агенција пружила привреди и осталим правним лицима, а у којем су имплементирани следећи елементи: електронско попуњавање обрасца, сачињавање електронских докумената, потписивање докумената квалификованим електронским потписом и, прошле године уведено, електронско плаћање комерцијалним картицама. О свим евентуалним изменама и новинама у систему, Агенција ће правовремено информисати, пре свега, рачуновође и друге кориснике система. Организовањем конференције за новинаре пре почетка подношења финансијских извештаја, јавност ће, такође, бти информисана о свим новинама у области финансијског извештавања. Пуну транспарентност финансијског извештавања Агенција из године у годину обезбеђује објављивањем обавештења на сајту, о току пријема и обраде финансијских извештаја. Обвезници добијају информације о осталим детаљима рада система, о чему се објављује упутство, али се обезбеђује и провера свих података о обвезнику, као и самом току пријема и обраде сваког појединачног финансијског извештаја. Након завршене обраде, Агенција ће организовати конференције за новинаре на којима ће представити публикације са подацима и стручним анализама о пословању привреде и појединих њених сегмената, које се објављују и на интернет страни Агенције. Ове активности представљају редовну праксу Агенције с којом ће се наставити и у 2018. години.

Са представницима из Министарства привреде и Европске банке за обнову и развој (EBRD), Агенција ће организовати догађај за медије на којем ће бити представљени први е-сервиси са комбинованим пословним подацима из Србије и Македоније, одн. из званичних регистара Агенције за привредне регистре Републике Србије и Централног регистра Републике Македоније који ће бити доступни, под комерцијалним условима, преко јединствене информационе платформе Регионалног привредног портала Западног Балкана. Агенција ће учествовати на међународним и домаћим скуповима на којима ће бити представљен овај јединствени пројекат који ће у наредној фази укључити и друге регистре из региона.

У складу са реформом државне администрације и применом Закона о општем управном поступку, у 2017. години је повећано интересовање државних органа за повезивање на веб- сервис Агенције ради преузимања/размене података из регистара АПР-а. Тренутно, више од 20 институција и државних органа повезано је на ИКТ систем Агенције, а међу важнијим пројектима у 2017. години, у којима је Агенција узела учешће, је Е-правосуђе. На основу овог пројекта омогућена је размена података из евиденција Министарства правде и Агенције. У 2018. години очекује се већи број нових захтева а у најважније пројекте спада интеграција електронских регистара АПР-а са адресним и осталим регистрима у јавној управи. На овај начин биће успостављена интероперабилност између Регистра просторних јединица, Адресног регистра и АПР-ових регистара, на основу које ће бити омогућена регистрација података о пребивалишту и седишту правних и физичких лица на евидентираним адресама, у складу са адресним подацима из Регистра просторних јединица и Адресног регистра. У плану су ПР активности у вези са корацима Агенције који ће бити предузети у спровођењу реформе државне управе у правцу дигитализације и е-управе, у сегменту који се односи на надлежности и рад Агенције.

Интернет страница [www.apr.gov.rs](http://www.apr.gov.rs), као главни канал комуникације с корисницима, у периоду 1. јануар- 1. новембар 2017. године, имао је 14.729.255 посета, одн. 3.307.873 корисника. Највећа посећеност забележена је марта и достигла је до 120.000 посета, док је број дневних посета, у просеку, износио 48.451. Иако су проширене надлежности и послови Агенције, број посета сајту није повећан, док су и даље странице са претрагама података најпосећеније. У 2018. години је потребно интернет страницу Агенције прилагодити читању са мобилних телефона и промовисати остале садржаје (текстуална и видео упутства).

У склопу најава о промени правног оквира за област заштите података о личности и слободног приступа информацијама од јавног значаја, потребно је редовно праћење и, по потреби, активно укључивање у процесе доношења нових законских решења, како би се, коначно, постигла већа сагласност између прописа којима су уређене надлежности и послови Агенције, као и приступ подацима и документацији, са материјалним законима који ближе уређују област заштите података о личности и слободног приступа информацијама од јавног значаја.

# МЕЂУНАРОДНА САРАДЊА

Континуирани развој међународне сарадње представља један од стратешких циљева Агенције и у 2018. години.

Интензивирање билатералне сарадње са европским и ваневропским привредним регистрима и институцијама чији делокруг рада кореспондира са надлежностима Агенције, као и унапређење мултилатералне сарадње у оквиру међународних регистарских асоцијација, задржавају високи приоритет у пословању Агенције.

Посебна пажња ће бити посвећена додатном јачању регионалне сарадње кроз имплементацију пројекта „Развој Регионалног ИТ портала привредних регистара Западног Балкана”, финансираног од стране Европске банке за обнову и развој, који ће омогућити повезивање регистарских електронских база, размену регистрованих корпоративних и финансијских података и увођење нових корисничких сервиса и услуга.

Агенција ће наставити своју дугогодишњу успешну сарадњу са низом међународних институција и организација (Групација Светске банке, Организацијa за економску сарадњу и развој, Међународни монетарни фонд, Америчка агенција за међународни развој, Немачка организација за техничку сарадњу, Програм Уједињених нација за развој, итд.).

У контексту **процеса приступања Републике Србије Европској унији Агенција ће** активно учествовати у активностима предвиђеним другим ревидираним Националним програмом Владе Републике Србије за усвајање правних тековина Европске уније (НПАА), који представља план усаглашавања законодавног и институционалног оквира са правним тековинама ЕУ.

Сходно наведеном, међународна сарадња Агенције у 2018. години оперативно ће се имплементирати кроз:

* **Додатно интензивирање мултилатералне сарадње и наставак извршавања обавеза које проистичу из чланства Агенције у следећим регистарским асоцијацијама:**
* **Форум европских привредних регистара** (*European Commerce Registers’ Forum* – *ECRF*:[www.ecrforum.org](http://www.ecrforum.org));
* **Европски привредни регистар** (*European Business Register* – *EBR*: www.ebr.org) заснован на **Споразуму о размени података** (*Information Sharing Agreement* – *ISA*); и
* **Међународно удружење комерцијалних администратора** (*International Association оf Commercial Administra*tors – *IACA*:[www.iaca.org](http://www.iaca.org)).

У контексту јачања мултилатералне сарадње, Агенција ће и надаље активно пратити све активности:

* **Форума привредних регистара** (*Corporate Registers Forum* – *CRF*: [www.corporateregistersforum.org](http://www.corporateregistersforum.org)); и
* **Удружења регистратора Латинске Америке и Кариба** (*Association of Latin American and the Caribbean Registrars – ASORLAC*: www.asorlac.org).

Као члан Управног одбора *ECRF–*а, директор Агенције ће активно учествовати у организацији и припреми програма XXI Годишње конференције и генералне скупштине *ECRF–*а, а наставиће и своје учешће у заједничким активностима Управног одбора *ECRF–*а и Одбора директора Европске економске интересне групације *EBR–*а, које имају за циљ спајање *ECRF–*а и *EBR–*а, тј. оснивање јединствене асоцијације европских институција надлежних за послове регистрације, у форми међународног непрофитног удружења (*Association Internationale Sans But Lucratif – AISBL*).

У својству члана међународне Радне групе представника држава чланица *ECRF–*а, *IACA*, *CRF–*а и *ASORLAC–*а, менаџер за међународну сарадњу Агенције ће наставити своје учешће у изради глобалне аналитичко-статистичке студије „Међународни упитник и извештај привредних регистара 2018” (“*The* *International Business Registers Survey and Report 2018ˮ*), као и у презентацији добијених резултата на годишњим конференцијама поменутих регистарских асоцијација, које ће се током 2018. године одржати у: Шарлоту, Северна Каролина, САД (6*–*10. мај, *IACA*), Габорну, Боцвани (20*–*25. мај, *CRF*)и Гибралтару (5*–*7. јун, *ECRF*).

Као члан *EBR–*а и потписник *ISA*, Агенција ће и током 2018. године, свим партнерима интегрисаним на електронску мрежу *EBR*-а, обезбеђивати следеће услуге / податке садржане у електронској бази Регистра привредних субјеката:

* ***Претрагу привредних субјеката***, осим предузетника (*EBR Company search*);
* ***Извештај о привредном субјекту*** (*EBR Company Profile Report*)*,* који садржи следеће податке: назив, матични број, податак о томе да ли је привредни субјект активан или не, правну форму, датум прве регистрације, регистрациони орган прве регистрације, регистарски број, датум оснивања, порески идентификациони број, вредност уписаног капитала, вредност уплаћеног новчаног и унетог неновчаног капитала, адресу седишта и претежну делатност;
* ***Извештај о оснивачима привредног субјекта*** (*EBR Company Appointments Report*), који садржи следеће податке о привредном субјекту: назив, матични број, правну форму, адресу седишта привредног субјекта, списак свих власника привредног субјекта (име и презиме физичког лица, односно назив правног лица, карактер власника привредног субјекта с обзиром на правну форму привредног субјекта, и матични број или број пасоша и земљу издавања за власнике физичка лица, односно регистарски број и земљу седишта за власнике правна лица); и
* ***Претрагу*** ***Централног индекса назива*** (*Central Name Index – CNI search*), која кориснику омогућава пан-европску идентификацију регистрованог привредног субјекта путем *јединственог идентификационог броја* привредног субјекта, који се састоји од:
* идентификатора регистрованог субјекта (*Registered Entity Identifier - REID*);
* идентификатора регистра (*Register ID*);
* броја привредног субјекта у регистру (*Number in Register*); и
* кратког претражног кода (*Short Search Code*).

Као чланица *ECRF****-***а и *EBR-*а, Агенција је ће посебно наставити да прати све активности Европске комисије и држава чланица Европске уније у вези са спровођењем:

* **Директиве 2012/17/EУ** Европског парламента и Савета од 13. јуна 2012. године, која мења и допуњује Директиву Савета 89/666/ЕЕЗ и Директиве 2005/56/ЕЗ и 2009/101/ЕЗ Европског парламента и Савета о интерконекцији централних, трговинских и привредних регистара, која предвиђа успостављање Система за интерконекцију (*Business Register Interconnection System* – *BRIS*), тј. умрежавање информационих система привредних регистара путем тзв. *„*Европске централне платформе*”*; и
* **Директиве (ЕУ) 2015/849** Европског парламента и Савета од 20. маја 2015. године, о спречавању коришћења финансијског система у сврху прања новца или финансирања тероризма, која мења и допуњује Уредбу (ЕУ) бр. 648/2012 Европског парламента и Савета и ставља ван снаге Директиву 2005/60/ЕЗ Европског парламента и Савета и Директиву Комисије 2006/70/ЕЗ, која предвиђа успостављање регистра стварних власника (*beneficial owners*) привредних субјеката на националном нивоу.
* **У контексту имплементације пројекта Европске банке за обнову и развој (*International* *Bank for Reconstruction and Development – EBRD*) „Развој Регионалног ИТ портала привредних регистара Западног Балкана” („*Development of a Western Balkans Regional Business Registries IT Portal”*)**, Агенција ће додатно интензивирати своју дугогодишњу успешну сарадњу са:
* **Централним регистром Републике Македоније (ЦРРМ)**, са којим ће активно сарађивати на имплементацији поменутог пројекта, а са којим је закључила Меморандум о разумевању (12. новембар 2015. године) и Споразум о сарадњи (10. октобар 2016. године);
* **Агенцијом за посредничке, информатичке и финансијске услуге Републике Српске (АПИФ)** и **Финансијско-информатичком агенцијом (ФИА) Босне и Херцеговине**, које су званично изразиле заинтересованост за прикључење Регионалном ИТ порталу привредних регистара Западног Балкана;
* **Агенцијом за јавно-правне евиденције и делатности Републике Словеније (АЈПЕС)**, са којом је закључила Меморандум о разумевању (22. јун 2016. године); и
* **Финанцијском агенцијом (ФИНА)**,која је писмом о намерама изразила заинтересованост за прикључење Регионалном ИТ порталу привредних регистара Западног Балкана и **Агенцијом за инвестиције и конкурентност Републике Хрватске (АИК)**.
* **Агенција наставља своју сарадњу са Групацијом Светске банке** (*World Bank Group*), кроз учешће у упитницима:
* „Отпочињање пословања” („*Starting a Business*”);
* „Анкета о законским правима за добијање кредита” *(*„*Getting Credit - Legal Rights Survey*”);
* „Анкета Светске банке о предузетништву”(„*World Bank Entrepreneurship Survey*”); и
* Анкета Групације Светске банке о информационо-комуникационим технологијама за издавање грађевинских дозвола (*World Bank Group - Survey on ICT for Construction Permits*).

Представници Агенције ће и током 2018. године наставити учешће у раду Заједничке групe Владе Републике Србије чији је задатак дефинисање конкретних мера за унапређење позиције Републике Србије на ранг листи Светске банке о лакоћи пословања (*Ease of Doing Business*), као и у активностима Националне алијансе за локални економски развој (НАЛЕД) и Републичког секретаријата за јавне политике, који пружају стручну подршку раду Заједничке групе кроз анализу постојећег стања у областима обухваћеним методологијом Светске банке и обезбеђивањем широког консултативног процеса са свим заинтересованим странама.

* **Активности Агенције у оквиру процеса приступања Републике Србије Европској унији:**

У складу са актима Владе Републике Србије који дефинишу институционални оквир за координацију процеса приступања Републике Србије Европској унији, Агенција ће и током 2018. године учествовати у активностима следећих преговарачких група („ПГ”):

* **ПГ 3) за пословно настањивање и слободу пружања услуга** – чије активности координира Министарство трговине, туризма и телекомуникација;
* **ПГ 6) за право привредних друштава** - чије активности координира Министарство привреде;
* представници Агенције ће и надаље учествовати у свим активностима које ће се током 2018. године предузимати у контексту отварања Преговарачког поглавља 6, сходно резултатима и плановима утврђеним међувладином конференцијом Европске уније и Републике Србије;
* у циљу даљег унапређења домаћег законодавства и упознавања са упоредном праксом у области права привредних друштава, представници Агенције ће учествовати и у пројекту *PLAC II* Европске уније
* **ПГ 9) за финансијске услуге** - чије активности координирају Министарство финансија и Народна банка; и
* **ПГ 20) за предузетништво и индустријску политику** - чије активности координира Министарства привреде;

Паралелно са претходно наведеним активностима, представници Агенције ће учествовати и у раду тела надлежних за спровођење **Споразума о стабилизацији и придруживању са Европском унијом**, и то:

* **Пододбора за унутрашње тржиште и заштиту конкуренције; и**
* **Пододбора за економска и финансијска питања и статистику.**

**У координацији са Министарством привреде, Агенција ће наставити своје досадашње активности у вези са спровођењем извештавања о усклађености националних прописа са политиком развоја малих и средњих предузећа у ЕУ и принципима успостављених Актом о малим предузећима** **(*Small Business Act*) Организације за економску сарадњу и развој (*Organization for Economic Cooperation and Development - OECD*)**, који представља основни стратешки документ ЕУ у тој области.

**У активностима које у Републици Србији спроводи Манивал (*MoneyVAL*) - Комитет Савета Европе који процењује усклађеност држава чланица ЕУ са свим релевантним међународним стандардима за борбу против прања новца и финансирања тероризма**, а у **координацији са Управом за спречавање прања новца Министарства финансија,** Министарством привреде, Пореском управом и Народном банком Србије, **Агенција ће посредством својих представника учествовати у раду** Сталне координационе групе за надзор над спровођењем Националне стратегије за борбу против прања новца и финансирања тероризма.

# РАЗВОЈ И ИНФОРМАЦИОНЕ ТЕХНОЛОГИЈЕ

Током 2017. године дошло је до значајног и ненајављеног одлива кадрова из Сектора информатике и развоја. Агенцију је напустило пет извршилаца који су радили на сениорским позицијама што је озбиљно угрозило ниво квалитета испоруке сервиса, а посебно контролисан оперативан рад и даљи развој информационог система Агенције. Проналажење и ангажовање адекватних ИТ кадрова, примарни је циљ Сектора информатике и развоја у првој половини 2018. године.

Почетак године обележиће пуштање у продукцију система електронске регистрације предузетника и једночланих друштава са ограниченом одговорношћу. Пројекат имплементације решења реализован је уз подршку УНДП, а наставак развоја система електронске регистрације у Регистру привредних субјеката, као и имплементација најављених измена Закона о привредним друштвима планиран је током 2018. године.

Као и сваке године биће спроведене све неопходне припреме у Посебном информационом систему финансијских извештаја, како би обвезницима на подношење финансијских извештаја систем био расположив у законском року (крајем јануара). Циљ је да у 2018. обрада поднетих финансијских извештаја отпочне од првог дана пријема. За 2018. годину најављене су и измене Закона у рачуноводству које могу захтевати и већи обим радова на усклађивању информационог система са законом због чега се морају планирати одговарајући људски ресурси.

Пројекат успостављања Регионалног портала привредних регистара, који се финансира из донације ЕБРД, по пројектном плана треба да буде завршен у првој половини године. Иницијална верзија портала биће успостављена у сарадњи са Централним регистром Републике Македоније почетком другог квартала, а финална верзија до краја јуна 2018. године.

Надоградња Централне евиденције обједињених процедура није реализована у 2017. години, како је било планирано, због недостатка финансијских средстава. Уз подршку консултанта који је ангажован из средстава кредита Светске банке спроведене су припреме за надоградњу система и израђена техничка спецификација. Надоградња система ЦЕОП по плану ће бити финансирана из средстава Агенције и спроведена у две наредне године. У 2018. години планирана је имплементација захтева који су означени као захтеви првог приоритета. Запослени у сектору информатике и развоја пружиће сву неопходну помоћ да пројекат буде успешно реализован.

Увођење Регистра здравствених установа у Агенцији, који је најављиван али није реализован јер није усвојен одговарајући законски оквир, коначно ће бити спроведено у 2018. години. Сектор информатике и развоја ће припремити техничку спецификацију, учествовати у поступку набавке и пружити неопходну подршку за реализацију овог посла.

За 2018. је планирано увођење услуга електронске регистрације у Регистру финансијског лизинга. Нова услуга треба да омогући лизинг компанијама електронско подношење захтева, бољу комуникацију са Регистром, а Агенцији повећање капацитета и квалитета, ефикаснији рад Регистра и смањење трошкова обраде предмета и архивирања документације. Планирано је велико ангажовање извршилаца из Сектора информатике и развоја у овом пројекту током читаве 2018. године.

План активности за унапређење регистра просторних јединица и адресног регистра за успоставу интероперабилности са другим регистрима – Координационо тело Владе Србије за унапређење адресног регистра, пред Сектор информатике и развоја поставља још један велики задатак који мора бити реализован у наредне две године. У 2018. години потребно је извршити усклађивање свих података о адресама правних и физичких лица који су уписани у регистрима Агенције, интегрисати све системе Агенције са регистром просторних јединица и адресним регистром.

Као и сваке године, активности које су планиране у 2018. години ће бити спровођене кроз три области:

* Унапређење ИКТ система и услуга
* Унапређење организације Сектора информатике и развоја
* Имплементација нових функционалности, система и услуга

У наставку су дефинисане редовне годишње активности Сектора информатике и развоја, а затим циљеви и задаци за сваку стратешку област посебно.

**Редовни пословни ИТ сектора**

**Управљање серверима, рачунарском и мрежном опремом и системима за складиштење података**

Ове активности превасходно спроводе систем администратори. Планирани послови су:

* виртуелизација система и управљања виртуелном инфраструктуром;
* инсталација оперативног система, софтверских закрпа, и надоградње, анализе, решавање проблема и поправљање хардверских, софтверских и мрежних система;
* конфигурисање нових окружења, оптимизација, фино подешавање и праћење рада оперативних система и сервера;
* спровођење послова израде резервних копија података и у случају потребе опоравак система;
* техничка подршка другог нивоа и решавање проблема који настају у раду система;
* комуникација са добављачима хардвера и софтвера, контрола испоручених производа, обезбеђивање услова да нова опрема буде инсталирана и спремна за рад по плану, анализа стања на тржишту и препоруке за стандардизацију хардвера и софтвера;
* креирање, мењање и брисање корисничких налога, контрола приступа апликативним системима у складу са безбедносним политикама Агенције;
* успостављање и тестирање рада елемената мреже, одржавање безбедног преноса података на више локација путем интерних и екстерних мрежа;
* комуникација са произвођачима, добављачима и техничким особљем на имплементацији, оптимизацији и каснијем управљању мрежом, пружање високог нивоа подршке и техничка експертиза у мрежним технологијама, укључујући LAN/WAN хардвер, чворишта (hubs), мостове и рутере;
* администрација и одржавање firewall уређаја;
* администрација рад свих LAN/WAN-повезаних мрежних услуга у складу са политикама безбедности и процедурама Агенције, координација и спровођење надоградње мрежног софтвера и хардвера, исправљање и решавање LAN/WAN проблема везаних за перформансе, оперативност и доступност мреже.

(Рок: континуирано до краја године).

**Управљање подацима, интеграције, анализа података и пословно извештавање**

Група за управљање подацима у коју спадају администратори база и аналитичари база, спроводи следеће активности:

* управљање базама података Агенције, редовно одржавање и заштита података;
* решавање проблема квалитета података са клијентима и руководством, рад са развојним тимом, систем администраторима и менаџерима како би се осигурало да су системи података у складу са свим нормама;
* прикупљање података из операционих база података, као и из спољашњих извора за њихово уписивање у системе за извештавање;
* прикупљање, анализа, проналажење и усклађивање података;
* истраживање и предлагање технолошких решења која се односе на складиштење података;
* пословно извештавање, увоз и трансформације података, рад са пословним аналитичарима ради превођења захтева за испоруку података на логичан модела података, испорука података по захтвима корисника;
* дефинисање корисничких интерфејса за интеракцију са системима за пословно извештавање;
* разматрање и анализа података из више интерних и екстерних извора;
* развој правила за одржавање интегритета података и друго.

(Рок: континуирано до краја године).

**Оперативна и техничка подршка**

Послови групе за оперативну и техничку подршку су:

* инсталирање, конфигурисање и одржавање десктоп и лаптоп рачунара и периферије као што су штампачи, скенери и друго;
* инсталација и подешавање апликација и оперативних систем и надоградње софтвера на радним станицама;
* решавање проблема код крајњих корисника (апликације, умрежавање, оперативни систем);
* уклањање старе опреме, инсталација нове опреме уз миграцију података на нову опрему;
* прихватање корисничких захтев путем телефона, маила, тикетинг система или усмено од корисника (Сервис деск) и евидентирање примљених захтева у информациони систем;
* решавање инцидената и корисничких захтева на првом нивоу и кординација са ИТ експертима у случају компликованих захтева или инцидената;
* пружање неопходних информација корисницима сервиса и помоћ корисницима при коришћењу апликација које се користе у Агенцији.

(Рок: континуирано до краја године).

**Управљање пројектима и пословна анализа**

Основне функције групе за управљање пројектима и пословну анализу су:

* управљање и координација ИТ апликативних развојних пројеката, од планирања, преко дизајна до имплементације;
* одређивање обима пројекта, приоритета, рокова и распореда испорука, омогућавање дискусије и консензуса међу различитим актерима пројекта као што су аналитичари, програмери и клијенти;
* управљање и праћење људских ресурса, буџета пројеката и расхода;
* анализирање сложених пословних проблема и процене како аутоматизовани системи могу бити имплементирани да би их решили;
* формулисање и дефинисање циљева и обим пословних система, прикупљање података и анализа пословања и потреба корисника, у консултацији са пословним менаџерима и крајњим корисницима;
* пружање ИТ подршке у процесу доношења регулативе и активности усклађивања.

(Рок: континуирано до краја године).

**Безбедност информационог система**

Сви запослени у сектору информатике и развоја брину о безбедности информационог система, а њихове активности су:

* праћење система безбедности и одговори на безбедносне инциденте;
* извођење провере безбедности, процена ризика и анализа;
* израда препорука за унапређење система безбедности података;
* истраживање покушаја кршења безбедности података и отклањање слабости у систему безбедности;
* формулисање безбедносне политике и процедуре;
* успостављање, праћење и ажурирање система антивирусне и антиспам заштите;
* учествовање у тестирању безбедности система;
* обезбеђивање интегритета и поверљивости осетљивих података;
* имплементација мрежних безбедносних полиса и процедура;
* праћење форума за безбедност ради спровођења неопходних мрежних безбедносних исправки, закрпа и актуелних превентивних мера;
* анализа и спречавање покушаја упада у систем и ометање рада сајта Агенције.

(Рок: континуирано до краја године).

**Развој и одржавање софтвера**

У редовне послове групе за развој и одржавање софтвера спада:

* дизајнирање главних аспеката архитектуре апликације, што укључује компоненте, као кориснички интерфејс, средњи слој и инфраструктура;
* обезбеђивање одржавања једнообразних стандарда у дизајну апликација и одржавању, сарадња са другим актерима (stakeholders) како би архитектура била усклађен са пословни захтевима корисника система;
* дизајнирање и креирање инжењерских спецификације за софтверске програме и апликације;
* рад са контролом квалитета ради развијања софтверских тест планова;
* сарадња са систем инжењерима ради процене и тестирање интеракција хардвера и софтвер,
* имплементација одређене развојне методологије, кодирање, тестирање и дебаговање програма у складу са програмским захтевима и спецификацијама;
* модификовање, проширење и ажурирање апликација по захтеву корисника сервиса;
* комуникација са тимом који укључује аналитичаре, инжењере и тестере у циљу координације и документовања спроведених измена у апликацијама, развоја апликација и тестирања, развој софтверских прототипова, развој Веб базираних апликација;
* пружање апликативне подршке вишег нивоа;
* интегрисање сајтова са back-end системима као што су базе података;
* повећање доступности веб апликација кроз њихову оптимизацију, пројектовање и обликовање веб страница, тестирање и решавање проблема функционисања веб страница и друго.

(Рок: континуирано до краја године).

**Унапређење организације ИТ сектора**

Плански развој способности и ресурса ИТ сектора

Како би се постигли жељени резултати, постављени су следећи задаци:

* 1. Спроводити редовне анализе и планирања развоја способности и ресурса
		1. Годишња анализа и планирање развоја способности и ресурса ИТ сектора

 Рок: сваке године, до краја године

* + 1. Спровођење планираних обука запослених у ИТ сектору

 Рок: сваке године, до краја године

* 1. Успоставити матрицу способности запослених и процес за планирање реазвоја запослених
		1. Израда матрице способности и знања

Рок: до краја 2018. године

* + 1. Успостављање процеса за одржавање матрице

Рок: до краја 2018. године

* 1. Ангажовати нове извршиоце у Сектору информатике и развоја
		1. Спровести процедуру за избор нових извршилаца на упражњена радна места у Сектору информатике и развоја

 Рок: прва половина 2018.

* + 1. Ангажовати нове извршиоце и увести их у послове Сектора информатике и развоја

 Рок: у најкраћем могућем року

Контролисано управљање пројектима

Како би се постигли жељени резултати, постављени су следећи задаци:

* 1. Успоставити и унапређивати процесе за управљање пројектима
		1. Спроводити успостављен процес "управљање пројектима" у складу са усвојеном методологијом за управљање пројектима у Агенцији
		2. Контролисати и унапредити процес "управљање пројектима"

Период и рок извршења: до краја 2018.

Управљање безбедношћу информација

Како би се постигли жељени резултати, постављени су следећи задаци:

* 1. Успоставити дефинисан и документован процес "Управљање безбедношћу информација"
		1. Документовати, имплементирати и одржавати безбедносне политике Агенције

Рок: континуирано сваке године, до краја године

Контрола над ИТ окружењем

Да би се постигли жељени резултати, постављени су следећи задаци:

* 1. Успоставити и унапређивати процес управљања знањем и информацијама
		1. Контролисати и унапредити процес " Управљање знањем"

Рок: континуирано сваке године, до краја године

* 1. Успоставити и унапређивати процесе из ИТИЛ стадијума транзиције сервиса
		1. Контролисати и унапредити процес "Управљање изменама"

Рок: континуирано сваке године, до краја године

* + 1. Контролисати и унапредити процес " Управљање сервисним добрима и конфигурацијом"

Рок: континуирано сваке године, до краја године

* + 1. Контролисати и унапредити процес "Управљање издањима и имплементацијом"

Рок: континуирано сваке године, до краја године

* + 1. Контролисати и унапредити процес "Валидација и тестирање сервиса"

Рок: континуирано сваке године, до краја године

* 1. Успоставити функције из ИТИЛ стадијума операције сервиса
		1. Успоставити улоге и одговорности функција "Техничко управљање" и "Управљање апликацијама"

Рок: до краја 2018. године

Систем континуалног унапређења

Да би се постигли жељени резултати, постављени су следећи задаци:

* 1. Увести периодично извештавање о квалитету испоруке сервиса и контролисано спровођење предлога за унапређење
		1. Израда периодичних извештаја о квалитету испоруке сервиса, прикупљати предлоге за њихово унапређење од клијената и запослених у Сектору информатике и развоја.

Рок: квартално, уколико је могуће месечно

* + 1. Анализирати, планирати и контролисано спроводити предлоге за унапређење.

 Рок: континуирано сваке године, до краја године

* 1. Вршити периодичне ревизије постигнућа и планова
		1. Планирати и вршити периодичне ревизије постигнућа и планова ИТ сектора

 Рок: сваке године, до краја године

**Унапређење ИКТ система и услуга**

Контрола и мерење квалитета ИТ сервиса

Како би се постигли жељени резултати, постављени су следећи задаци:

* 1. Успоставити управљање каталогом ИТ сервиса
		1. Контролисати и унапредити процес "управљање каталогом сервиса

Рок: континуирано сваке године, до краја године

Контролисана и мерљива подршка ИТ сервиса и комуникација са корисницима

Како би се постигли жељени резултати, постављени су следећи задаци:

* 1. Успоставити процесе ИТИЛ стадијума операције сервиса
		1. Контролисати и унапредити све процесе ИТИЛ стадијума операције сервиса

Рок: континуирано сваке године, до краја године

Координација са пословним функцијама АПР-а

Како би се постигли жељени резултати, постављени су следећи задаци:

* 1. Пратити и ревидирати стратегију ИТ сектора
		1. Извршити годишњу ревизију стратегије ИТ сектора и ускладити је са будућим Програмом развоја Агенције

 Рок: сваке године, до краја године, чешће по потреби

**Имплементација нових функционалности, система и услуга**

Спроводити годишње планове ИТ Сектора

Да би се постигли жељени резултати, постављени су следећи задаци:

* 1. Спроводити редовне послове ИТ сектора, по групама у складу са годишњим планом
		1. Спроводити редовне послове систем администратора.
		2. Спроводити редовне послове групе за управљање подацима.
		3. Спроводити редовне послове групе задужене за безбедност информационог система.
		4. Спроводити редовне послове групе за апликативну и техничку подршку.
		5. Спроводити редовне послове групе за управљање пројектима и пословну анализу.
		6. Спроводити редовне послове групе за развој софтвера.

Рок: континуирано до краја сваке године

* 1. Израдити годишњи извештај о реализацији планова ИТ сектора

Рок: јануар сваке године, за претходну годину

Извршити редизајн информационог система регистара

Да би се постигли жељени резултати, постављени су следећи задаци:

* 1. Реализовати пројекат надоградње софтвера Централне евиденције обједињених процедура за издавање грађевинских дозвола

 *Период извршења: 2018-2019. година*

* 1. Сервис за електронска плаћања имплементирати у све постојеће и будуће веб орјентисане регистре и системе

 *Период извршења: сваке године, по потреби*

* 1. Нове сервисе за електронско потписивање и проверу потписа имплементирати у све постојеће и будуће веб орјентисане регистре и системе

 *Период извршења: сваке године, по потреби*

* 1. Консолидација техничке архитектуре Агенције

 *Период извршења: 2018-2019. година*

Успоставити савремене електронске сервисе Агенције

Да би се постигли жељени резултати, постављени су следећи задаци:

* 1. Имплементирати Регионални портал привредних регистара

Рок: до средине 2018. године

* 1. Имплементирати систем за електронско подношење регистрационих пријава оснивања за Регистар привредних субјеката и предузетника

Рок: 2018-2019. година

* 1. Имплементирати систем за електронско подношење регистрационих пријава оснивања за Регистар финансијског лизинга

Рок: до краја 2018. године

* 1. Имплементирати Регистар установа у области здравства

Рок: до краја 2018. године

* 1. Успоставити пуну интероперабилност између Регистра просторних јединица, Адресног регистра и регистара у Агенцији

Рок: 2018-2019. година

* 1. Ускладити Посебан информациони систем финансијских извештаја са најављеним изменама Закона о рачуноводству

Рок: 2018-2019. година

* 1. Унапредити портал Агенције и развити сервисе за пружање е-услуге Агенције

Рок: 2018-2019. година

Стабилизовати и унапредити систем за управљање документима

Да би се постигли жељени резултати, постављени су следећи задаци:

* 1. Унапредити Alfresco система за управљање документима у складу са потребама регистара

Рок: сваке године, по потреби.

# ЉУДСКИ РЕСУРСИ АГЕНЦИЈЕ (ПЛАН КАДРОВА)

На кадровску политику Агенције у годинама од оснивања, утицале су бројне, објективне околности, а пре свега институционално и привредно – економско окружење, као и континуирано и динамично делегирање Агенцији нових надлежности и функција у смислу вођења нових регистара, евиденција и сервиса.



Структура запослених и на други начин радно ангажованих лица, у претходном вишегодишњем периоду, показује минималан пораст укупног броја запослених, уз присутне промене у структури, променом статуса из радног односа на одређено време или замене дуже одсутних запослених у радни однос на неодређено време.

Преузимањем надлежности од трговинских судова, Народне Банке Србије и других институција, Агенција је успоставила модел ангажовања **дипломираних правника са положеним правосудним испитом,** пре свега имајући у виду да је са преузимањем послова од суда преузет и један број судија трговинских судова као и да је преузимањем послова од Народне Банке у јануару 2010. године по законом прописаним одредбама, преузето и 27 запослених лица, међу којима су **економисти са лиценцама овлашћених аналитичара за бонитет**.

Посебно се мора нагласити да Агенција већ од 2010. године има сагласност Управног одбора и Владе на Програме и кадровске планове који обухватају ангажовање више од 400 извршилаца али и да се ангажовању нових лица никада није приступало исхитрено, да се никада нису ангажовали кадрови по политичким већ управо по највишим стручним критеријумима што је и Влада подржала омогућавањем управљачког континуитета и избором регистратора из реда професионалаца.



Одлуком о максималном броју запослених на неодређено време у систему државних органа, систему јавних служби, систему Аутономне покрајине Војводине и систему локалне самоуправе за 2017. годину (”Службени гласник РС”, бр. 61/17, 82/17, 92/17) одређено је да Агенција у 2017. години може имати максимално 404 запослена на неодређено време, што значи да Агенција нема обавезу спровођења рационализације.

На крају текуће 2017. године, Агенција води 20 регистара и евиденција, а од тога у њих 11 нема систематизованог ни једног радног места. Модел унутрашње организације заснован је превасходно на пословним процесима регистрације и помоћним пословним процесима (експедиција поште, архива, информативни центар, систем пријема предмета) и на заједничким функцијама Агенције (кадрови, финансије и ИКТ). Стилови руковођења су отворени, прилагодљиви и захтевају међусобно саветовање, иновативност и тимски рад.

У извештају консултанта Светске Банке, Милице Зарић Јовановић, дата је процена спремности Агенције за увођење система управљања на основу постигнутих резултата и утврђује се да "интензиван раст и развој Институције постаје презахтеван изазов, јер постојећи ресурси отежано испуњавају растуће захтеве државних институција и тржишта". У форми препоруке, констатује се да "даља оптимизација рада АПР-а није реална без повећања броја кадрова".

У наредној 2018. години Агенција планира минимално повећање броја запослених у односу на број запослених на неодређено време одобрен Одлуком Владе за 2017. годину и то за 9 новозапослених, што је за око 2% више, због нових надлежности које ће преузети по Закону и неопходне потребе развоја пратеће ИТ подршке, пре свега растућој Централној евиденцији обједињених процедура.

Мора се имати у виду да **је рестриктиван приступ Агенције пратила и околност да су сви процеси пре-регистрације из других институција у Агенцији били потпуно бесплатни**.

Кадровска служба се континуирано надограђује у модерну службу за управљање људским ресурсима, која ће бити у стању да реализује унапређени концепт управљања запосленима, заснован на савременим стандардима, критеријумима и процедурама пријема, напредовања, селекције и оспособљавања у професионалној каријери. Развијају се сви облици личне одговорности, а сваком запосленом се посвећује посебна пажња. Руководећа структура има обавезу успостављања препознатљивог ланца вредности и организацијске културе у Агенцији.

**Кадровска структура**

|  |  |  |  |  |
| --- | --- | --- | --- | --- |
| **Статус радног ангажовања** | **Број извршилаца у 2017.** | **План броја извршилаца 2018.** | **Индекс****(4:3)** | **Индекс****(4:2)** |
| ***Планиран број извршилаца годишњим Програмом рада*** | ***Остварен број извршилаца на крају године*** |
| *1* | *2* | *3* | *4* | *5* | *6* |
| **Радни однос** | Уговор о раду на***неодређено време*** | 404 | 402 | **413** | 103 | 102 |
| Уговор о раду на одређено време због ***привременог повећања обима посла и******приправници*** | 5 | 6 | **7** | 117 | 140 |
| Уговор о раду на одређено време због ***замене*** привремено одсутног запосленог | 6 | 8 | **8** | 100 | 133 |
| **Свега:** | **415** | **416** | **428** | **103** | **103** |

Планом утврђено минимално повећање броја запослених резултат је, не само Законом утврђеног ограничења, већ и одговорног односа према пословању Агенције у реалним условима привредно економског окружења, али ван сваке сумње представља апсолутни квантитативни минимум људских ресурса за обављање послова поверених Агенцији.

|  |
| --- |
| *Квалификациона структура запослених* *(не укључује лица ангажована на ПП пословима)* |
| *Степен стручне спреме* | *Број запослених на дан 31.12.* |  | ***План броја запослених******на дан 31.12.2018.*** |
| *2010.* | *2011.* | *2012.* | *2013.* | *2014.* | *2015.* | *2016.* | *2017.* |
| **VII** | **(ВСС)** | 68 | 75 | 79 | 90 | 101 | 107 | 114 | 116 | **124** |
| **VI** | **(ВС)** | 17 | 17 | 19 | 24 | 24 | 23 | 22 | 22 | **24** |
| **V** | **(ВКВ)** |  |  |  |  |  |  |  |  |  |
| **IV** | **(ССС)** | 263 | 268 | 279 | 285 | 275 | 276 | 275 | 273 | **275** |
| **III** | **(КВ)** | 6 | 8 | 7 | 7 | 7 | 6 | 4 | 5 | **5** |
| ***Укупно:*** | ***354*** | ***368*** | ***384*** | ***406*** | ***407*** | ***412*** | ***415*** | ***416*** | ***428*** |

##

|  |  |  |
| --- | --- | --- |
| **Старосна структура запослених****на крају 2017. године** |  | **Укупан радни стаж запослених****на крају 2017. године** |
| ***Године старости*** | ***Број запослених*** |  | ***Године стажа*** | ***Број запослених*** |
| до 30 година | 20 |  | до 10 година | 84 |
| од 30 до 40 година | 171 |  | од 11 до 20 година | 234 |
| од 40 до 50 година | 135 |  | од 21 до 30 година | 62 |
| од 50 до 60 година | 76 |  | од 31 до 40 година | 36 |
| преко 60 година | 14 |  | ***Укупно:*** | ***416*** |
| ***Укупно:*** | ***416*** |  |

# ПЛАН НАБАВКИ

План набавки представља стратегију пословања, односно сегмент укупног годишњег пословања Агенције.

У складу са  одредбама  Закона о јавним набавкама, Агенција  има својство наручиоца и доноси План набавки којим је одређена вредност добара, услуга и радова који ће се набављати у 2018. години, као и план јавних набавки који представља његов сегмент, а који обухвата она добра, услуге и радове који ће се у току планске године набављати у поступцима јавних набавки, односно у складу са Законом о јавним набавкама.

План набавки и план јавних набавки као његов саставни део усаглашени су са Финансијским планом Агенције.

Законом о јавним набавкама („Службени гласник РС”, бр. 124/12, 14/15 и 68/15) утврђена је обавеза доношења Плана јавних набавки и Плана набавки на које се Закон не примењује.

Агенција је, у својству наручиоца, а у складу са Законом, донела интерни акт, којим се ближе уређује поступак јавних набавки, а нарочито начин планирања набавки (критеријуми, правила и начин одређивања предмета јавне набавке и процењене вредности, начин испитивања и истраживања тржишта), одговорност за планирање, циљеви поступка јавне набавке, начин извршавања обавеза, начин обезбеђивања конкуренције, спровођење и контрола јавних набавки, начин праћења извршења уговора и др.

Квалитетним планирањем и ефикасним извршавањем Плана набавки и Плана јавних набавки, обезбеђују се сви неопходни услови за несметан рад и развој Агенције. У плану за 2018. годину посебна пажња је посвећена и планирана су одговарајућа средства за набавку неопходних софтвера и хардвера уз континуирано унапређење и развој ИТ услуга. Планира се наставак инвестиције на делу старе зграде ФОН-а у Раковици и коначно привођење намени и стављање у функцију целог објекта.

1. **ЕКОНОМСКО ФИНАНСИЈСКА ФУНКЦИЈА АГЕНЦИЈЕ**

Сектор економско финансијских послова у сарадњи са другим организационим деловима Агенције обезбеђује стабилан и ефикасан систем финансијског планирања, коришћења ресурса, евидентирања промена, праћења и управљања финансијским и материјалним средстава Агенције и извештавања у складу са прописима и позитивним искуством у пословању са јавним средствима.

**Оперативни циљеви и активности Сектора економско финансијских послова у 2018. години**

* Ефикасно извршавање активности у функцији обезбеђење реализације Програма рада Агенције у 2018. години у складу са улогом Сектора у организационој структури Агенције,
* Доградња система евидентирања и контроле прихода од накнада за пружене услуге регистара Агенције, и система извештавања и комуникације са корисницима.
* Доградња система извештавања из области материјално финансијског пословања и унапређења система финансијског управљања и контроле.

# ОД ВИЗИЈЕ ДО РЕАЛИЗАЦИЈЕ

Од индикатора у којима је Република Србија остварила импресиван напредак на „Doing Business 2018” листи Светске банке, Агенција је била одговорна за два индикатора (покретање пословања и е-грађевинске дозволе).

Овај успех део је заједничког напора тима Владе који је добио задатак да поједностави услове за пословање али и свих запослених у Агенцији.

Пуна посвећеност и веровање у успех, још један пут доказала је да је постојећем институционалном правном оквиру земље могуће остварити резултат који ће се мерити највишим оценама у свету.

|  |
| --- |
| УПРАВНИ ОДБОР |
| ПРЕДСЕДНИК |
|  |
| Велибор Самарџић |

Број 10-5-11-1/17

Београд, 28.02.2018.

1. *Business Register Interconnection System - BRIS* [↑](#footnote-ref-2)
2. Пројекција броја регистрованих података у 2018. години [↑](#footnote-ref-3)
3. МФ-Управа за трезор уноси податке (као реализатор) за Министарство пољопривреде, шумарства и водопривреде – Управа за аграрна плаћања, који се односе на подстицаје усмерене пољопривредним газдинствима [↑](#footnote-ref-4)
4. Видети фусноту 2 [↑](#footnote-ref-5)
5. Пројекција броја регистрованих података до краја 2017. године [↑](#footnote-ref-6)
6. У складу са Уредбом, Регистар МПРР је у обавези да после објављивања података на Мапи Регистра МПРР, достави ОУПР-има табеларни приказ збирних података, које су у форми индивидуалних података, у Регистар МПРР унела и чију су коректност потврдила овлашћена лица ОУПР-а [↑](#footnote-ref-7)
7. Пројекција броја испоручених података у 2018. години [↑](#footnote-ref-8)
8. Пројекција броја испоручених података до краја 2017. године [↑](#footnote-ref-9)